Suđenje Naseru Oriću počinje 26. januara 2016. | Visokoin.com\nSuđenje Naseru Oriću počinje 26. januara 2016.\nSuđenje Naseru Oriću i Sabahudinu Muhiću, optuženima za zločine protiv ratnih zarobljenika na području Srebrenice i Bratunca, počet će pred Sudom BiH 26. januara sljedeće godine. Državni sud je na statusnoj konferenciji zakazao datum početka suđenja, nakon što je Haški tribunal odbio zahtjev Orićeve Odbrane da se postupak protiv njega obustavi.\nOrićeva advokatica Lejla Čović je najavila da će od Tribunala tražiti mogućnost podnošenja žalbe na ovu odluku.\n“Ako bude određenih promjena, odnosno ukoliko Tribunal u Haagu bude donio odluku u pogledu žalbe, Sud BiH će se shodno tome i očitovati. Za sada, datum početka suđenja ostaje”, kazao je sudija Šaban Maksumić.\nOdbrana je početkom novembra ove godine zatražila od Tribunala da naredi Sudu BiH obustavu postupka protiv Orića tvrdeći da mu je u Haagu već suđeno za te zločine.\nZahtjev je odbio sudija Mehanizma za međunarodne tribunale Liu Daqun, istaknuvši kako se tačke optužnice u BiH o ubistvima bitno razlikuju od optužbi u Haagu.\nSudija Daqun u odluci navodi da je Orić u Haagu oslobođen krivice po komandnoj odgovornosti za ubistvo jedne osobe u Policijskoj stanici Srebrenica i još šest osoba u tamošnjoj zgradi Općine.\nOptužnicom Državnog tužilaštva Orić se tereti da je 1992. godine, skupa sa Sabahudinom Muhićem, u mjestima Zalazje, Lolići i Kunjerac ubio tri zarobljenika srpske nacionalnosti.\nOrić, bivši komandant jedinica Armije BiH (ABiH) u Srebrenici, i Muhić, pripadnik ovih snaga, negirali su krivicu u oktobru ove godine.\nBraniteljica Čović zamolila je Sud da izda nalog Tužilaštvu BiH da provjeri informacije da li je na određene svjedoke vršen pritisak prilikom uzimanja izjava.\n“Glavnom tužiocu Goranu Salihoviću smo proslijedili snimak televizijskog intervjua Samira Avdića u kojem on kaže da je trebalo da svjedoči protiv Orića, i da je njegov iskaz bio unaprijed pripremljen i iznuđen od Republike Srbije… U tom intervjuu Avdić govori kako su izjave drugih svjedoka iznuđene na isti način”, kazala je braniteljica i dodala kako je pitanje da li je i O-1, “na čijem iskazu se zasniva optužnica”, na isti način dao izjavu.\nTužilac Miroslav Janjić je rekao kako zna da je svjedok Avdić saslušavan u Srbiji, a potom ga je u BiH saslušao postupajući tužilac, nakon čega je Državno tužilaštvo odustalo od ovog svjedoka.\n“Koliko znam, svjedok O-1 nije saslušavan u Srbiji, već u Istočnom Sarajevu, pred ovlaštenim službenim osobama državnih organa”, rekao je Janjić.\nSuđenje Oriću i Muhiću počet će 26. januara čitanjem optužnice i iznošenjem uvodnih riječi, prenosi BIRN.


Šta čeka naše devojke u Estoniji...? - Sportske.net\nŠta čeka naše devojke u Estoniji...?\nPosle velikog uspeha protiv Poljske i gotovo obezbeđenog plasmana na Evropsko prvenstvo, najbolje košarkašice Srbije to treba da overe u poslednjem kolu kvalifikacija u Estoniji. Iako Estonke nemaju nijedan trijumf od početka kvalifikacija, selektor Srbije Marina Maljković pomalo brine zbog uslova koji će sačekati njen tim u Estoniji.\nNaime, Maljkovićeva je na tu temu razgovarala sa kolegama iz drugih reprezentacija koje su već gostovale u Estoniji, a oni su joj potvrdili da uslovi tamo nisu baš ''reprezentativni''.\nSelektor reprezentacije Srbije ne želi da traži alibi za eventualni neuspeh, pogotovo jer će protiv sebe imati ekipu koja ima skor 0-7 i koju je Srbija u Kragujevcu nedavno savladala sa čak 51 poenom razlike.\nIpak, želi da svoje igračice pripremi na sva moguća iznenađenja van parketa.\n''Nije mi cilj da pravim nekakvu dramu, već da samo prozovem neke ljude... Ono što znam je da ćemo biti smešteni u hotelu koji je u sastavu železničke stanice, a koja izgleda kao naša u Beogradu. Iz razgovora sa ljudima iz Poljske, Crne Gore i Švajcarske, čula sam da su i hotel i dvorana vrlo diskutabilni'', izjavila je Maljkovićeva.\nUtakmica između Estonije i Srbije igra se u subotu s početkom od 20 časova i 15 minuta.\nHoće li Španci ostati bez tvorca velikog uspeha?\nDobre vesti iz Madrida, Tompkins pobedio koronavirus!\nKraj i u Grčkoj!\nPobednik dana je Dušan Vlahović, od Korone nije ostalo ništa!


Pred utakmicu devetog kola Superlige protiv Radnika slažu se da Čukarički treba da nastavi da pobeđuje.\n"Sedam godina sam u Čukaričkom, imam osećaj ceo svoj život. Znam kako diše moj klub, a i odrastao sam u ovom delu grada gde treniram - na Banovom brdu. Čukine ekipe uvek daju maksimum, igramo da pobeđujemo. Imamo sve uslove da dobro radimo i treniramo i sada je atmosfera u ekipi odlična. Stariji su uvek tu za mlađe, mada već duže vreme sam u prvom timu, pa i ne osećam razliku u godinama. Baš sve je kako treba", kaže devetnestogodišnji Milojević.\nBrzi vezista debitovao je za prvi tim u četvrtfinalnoj utakmici Kupa Srbije u aprilu ove godine protiv Slobode iz Užica. Igrač sa brojem 20 ušao je tad u igru u 86. minutu i postigao gol dva minuta kasnije. "Nikad nisam bolje iskoristio svojih pet minuta. To je bio moj prvi dodir sa loptom na tom meču. Matke (Igor Matić) mi je namestio pogodak. Centrirao je posle kornera, lopta je prešla sve igrače i ja sam dao gol. Ne opterećujem brojem postignutih golova, dajem maksimum u radu i vidim svoju fudbalsku budućnost na velikim evropskim takmičenjima", kaže u dahu mladi Milojević.\nMićin njegov vršnjak, koji je novajlija u Čukinom dresu, takođe je odličan start upisao svojim prvim golom u Superligi, a postigao ga je u poslednjoj utakmici Čukaričkog protiv Mačve za 2:0. "Osećaj je fantastičan. Prvo sam se iznenadio što sam uopšte ušao u igru (u 65), a onda još i budem strelac (u 77). Nisam mogao lepše ni da zamislim. Utrčao sam sa leve strane u prazan prostor iza odbrane protivnika. Marko Docić je dodao tu loptu i šutnuo sam sa oko pet metara pored golmana".\nMićin je nedavno potpisao ugovor na pet godina sa Čukaričkim i kako kaže prvi utisci u beogradskom klubu su odlični. "Oseća se pozitivna atmosfera svuda - u klubu i oko kluba. Gazda, direktori, stručni štab i igrači - svi se lepo ophode prema meni. Mlađe prvotimce - Savu Radića i Nemanju Milojevića znam od ranije iz reprezentacije, kao i Puškarića iz Vojvodine".\nVešti krilni napadač ocenjuje pred susret sa Radnikom iz Surdulice da beogradska ekipa ima bolji tim. "Očekujem da nastavimo niz pobeda posle dve vezane", dodao je naš igrač sa brojem 18 na dresu.\nUtakmica devetog kola Superlige Srbije Čukarički - Radnik igra se u sredu 13. septembra od 18 časova na Banovom brdu i ulaz na istočnu tribinu je slobodan za sve posetioce. Karte za Zapad koštaju 300 dinara i mogu se kupiti na blagajni stadiona od 16.30 časova.


Opisne ocene za drugi strani jezik: "Naša deca uče za ocenu, biće potpuno nezainteresovani"\nOpisne ocene za drugi strani jezik: “Naša deca uče za ocenu, biće potpuno nezainteresovani”\n17. 09. 2018 |\nNaime, Zakon o osnovama sistema obrazovanja i vaspitanja predviđa da predmet pređe u izborni i da se ocenjuje opisno.\nNastavnici kažu da takva odluka nije dobra, jer će đaci, kako ističu, izgubiti motivaciju da uče. S druge strane iz resornog ministarstva odgovaraju da su u toku pripreme za imene i dopune Zakona o osnovama sistema obrazovanja i vaspitanja.\nZa učenike osnovnih škola koji su ove godine krenuli u peti razred menja se status ocenjivanja drugog stranog jezika, javio je N1.\nNastavnici kažu da takva odluka nije dobra, jer će đaci, kako ističu, izgubiti motivaciju da uče. S druge strane iz resornog ministarstva odgovaraju da su u toku pripreme za imene i dopune Zakona.\n“Učenici će biti potpuno nezainteresovani, neće imati nikakvog motiva da uče, napreduju, to možemo da vidimo uostalom i sa predmetima koje imamo u osnovnoj školi koji se opisno ocenjuju, a to su veronauka i građansko vaspitanje, niko se tu ne uključuje specijalno”, rekla je nastavnica francuskog jezika Vesna Žarković.\n“Naša deca uče za ocenu, onog trenutka kada vi ukinute ocenu iz drugog stranog jezika i kada taj jezik prebacite u izborne predmete koje mogu ili ne moraju da biraju vi ozbiljno uzdrmavate obrazovni sistem i otvarate prostor za postepeno ukidanje drugog stranog jezika u našoj nastavi u formalnom obrazovanju u nekom periodu od narednih godina”, smatra Jelena Filipović iz Društva za strane jezike i književnost.\n“U susret zakonskim izmenama, Ministarstvo prosvete je uputilo dopis direktorima osnovnih škola na teritoriji Srbije da se u sadašnjem petom razredu tokom prvog polugodišta školske 2018/2019 godine drugi strani jezik ocenjuju dvojako – brojčano i opisno”, naveli su iz Ministarstva prosvete.\nObavezni drugi jezik u školama u Srbiji, uveden je reformom obrazovanja iz 2003. godine.\nOd tada, učenici imaju priliku da uče dva strana jezika, među kojima su engleski francuski, nemački, španski, ruski i italijanski za koje su dobijali brojčane ocene.\nTagovi :drugi strani jezik, ocene, ocenjivanje, opisne ocene, strani jezik


Transrodne osobe u Crnoj Gori postoje: I mi plaćamo račune, porez...\nDatum kreiranja: ponedjeljak, 31 mart 2014 19:25\nDanašnji dan, 31. mart, je u svijetu obilježen kao Međunarodni dan vidljivosti trans osoba. Naizgled, u Crnoj Gori ovaj dan ne posjeduje nikakav značaj, jer ovdje transrodne osobe “ne postoje”, istaknuto je iz Trans grupe Queer Montenegro u otvorenom pismu Ministarstvu zdravlja i Vladi Crne Gore. On traži od države da ispuni obavezu prema transrodnim osobama i slova na papiru pretvori u djelo.\nParada ponosa sigurno u junu, policija obavještena\nDatum kreiranja: četvrtak, 13 mart 2014 19:26\nPredsjednik Upravnog odbora NVO Kvir Montenegro Danijel Kalezić kazao je za Portal Analitika da će se Parada ponosa sigurno održati u junu, ali da još uvijek ne mogu da saopšte tačan datum. Kalezić ističe da policija ima informaciju da ta NVO uveliko radi na pripremama, kao i da to sigurno neće biti 28.juna.


Lunić: Uvodjenje obaveznog vojnog roka bi povećalo odliv mladih iz Srbije\nBeta 20. februara 2021. 12:10\nIzvršni direktor Saveta za strateške politike Nikola Lunić izjavio je da bi uvodjenje obaveznog služenja vojnog roka „dodatno povećalo iseljavanje mladih iz Srbije“ i da vojna obuka treba da bude na dobrovoljnoj osnovi.\n„Mi moramo imati jednu vrstu vojne obuke, ali na dobrovoljnoj osnovi i putem stimulacije, a ne putem kaznene, represivne politike. Stimulacija može biti kroz zdravstveno i penzijsko osiguranje, kroz stimulaciju poslodavaca, ili da prilikom zapošljavanja svi koji žele da se zaposle u ministarstima odbrane ili unutrašnjih poslova, mogu imati prednost, ukoliko su dobrovoljno odslužili vojni rok“, rekao je Lunić za televiziju Njuzmaks Adria.\nOn je naveo da bi uvodjenje obaveznog vojnog roka moralo da bude praćeno i kaznenom, restriktivnom politikom, što bi podrazumevalo represiju prema mladima.\n„Drugim rečima, onaj ko ne želi da služi – on je dezerter. Ali, zagovornici vojnog roka ne spominju tu kaznenu politiku“, kazao je Lunić.\nOn je naveo da je, prema istraživanjima OEBS-a, 650.000 stanovnika, najviše mladih do 24 godine, od 2000. godine do danas napustilo Srbiju.\n„Više od 70 odsto mladih želi da napusti Srbiju, prema istraživanju fondacije Fridrih Ebert. Prema istraživanju Ministarstva prosvete, 66 odsto studenata želi da napusti Srbiju. To su alarmantni podaci. Treba pogledati istini u oči. Prekinuti sa zabludama o teritorijalnoj veličini. Moramo da mislimo kako da opstanemo kao nacija“, ocenio je Lunić.\nPrema njegovim rečima, u Vojsci Srbije (VS) sada postoje problemi sa popunom vojnicima ali i sa odlivom aktivnog vojnog sastava.\n„Zato vlast mora da postavi ključno pitanje, zbog čega VS sada nije poželjan poslodavac? Zbog čega aktivni oficiri napuštaju VS i zbog čega mladima nije atraktivno služenje vojnog roka. To spada u društveni problem“, rekao je Lunić.\nDodao je da bi voleo da ministar odbrane javnosti pokaže studiju koja odgovara na pitanje zašto je potrebno vratiti redovno služenje vojske, a ne da im argument bude to što je, na primer, unuk vojvode Putnika za to da se obavezno služi vojni rok.\nLunić smatra da, pored toga što bi se povećao odlazak mladih u inostranstvo, uvodjenje obaveznog služenja vojnog roka bi bilo u suprotnosti i sa spoljnopolitičkim prioritetima Srbije.\n„Pored evrointegracija, nama je jačanje regionalnog poverenja i regionalnih dobrosusedskih odnosa prioritet spoljne politike. Paradoksalno je da u nedavno usvojenim strateškim dokumentima – strategiji nacionalne bezbednosti i strategiji odbrane – nema nikakvih indikatora ugrožene bezbednosti, koji bi iziskivali povećanje operativne sposobnosti“, naveo je Lunić.


Stala prodaja stanova u Budvi13 Dec\nNa Budvanskoj rivijeri promet nekretnina gotovo potpuno zamro, cene pale. Kvadrat novogradnje u centru Budve do 2.000, van grada do 1.000 evra BUDVA, a i cela njena rivijera, puna je - praznih stanova. U pitanju su novoizgrađeni stanovi koji zvrje prazni i to već poduže. Čekaju kupce, kojih je bilo ...\nJeftini stanovi i dalje skupi…29 Nov\nStanojević, izvršni direktor prodaje Blok 67 Asošiejts, navodi da bi stanogradnju i kupovinu i prodaju stanova i kuća u Srbiji mogle da podstaknu olakšice banaka, smanjenje poreskih dažbina vezanih za gradnju i smanjenje birokratskih procedura za dobijanje dozvola. On je naglasio da su subvencionisani ...\nBlagi rast tržišta nekretnina11 Nov\nPosle stagnacije na tržistu nekretnina, u poslednja dva meseca došlo je do porasta interesovanja i prodavaca i kupaca, ocenjuju agenti za nekretnine. Predstavnici agencija za promet nekretnina ukazuju da su neki investitori, posle uvođenja subvencionisanih kredita, počeli da dižu cene nekretnina, ...


Zahtev za izradu novog Zakona o zemljištu – AGRO VESTI\nHomeOSTALOZahtev za izradu novog Zakona o zemljištu\nSadašnji zakon koji ne ograničava maksimalan posed za fizička i pravna lica onemogućava unapređenje poljoprivrednika i zadržavanje mladih na selu, kaže se u saopštenju.\nUdruženja poljoprivrednih proizvođača okupljenih u Asocijaciju poljoprivrednika obratilo se danas javnosti navodeći da i dalje zahteva izradu novog Zakona o poljoprivrednom zemljištu koji će definisati korišćenje poljoprivrednog zemljišta u Republici Srbiji.\nPrema sadašnjem zakonu, kako Asocijacija navodi u saopštenju, favorizuju se strani investitori i veliki sistemi koji u posedu već imaju hiljade hektara poljoprivrednog zemljišta, a na uštrb domaćih poljoprivrednih proizvođača kojima se na ovaj način ugrožava elementarna egzistencija i opstanak, jer se bore na tržištu sa minimalnim subvencijama u odnosu na proizvođače iz zemalja u okruženju koji su im direktna konkurencija.\nSadašnji zakon koji ne ograničava maksimalan posed za fizička i pravna lica isključuje unapređenje poljoprivrednika i zadržavanje mladih na selu, nego podstiče odlazak i iseljavanje mladih iz Srbije. Zato je krajnje vreme da se vlada Republike Srbije opredeli da nosioci poljoprivredne proizvodnje budu poljoprivredni proizvođači koji žive i rade na selu, odnosno u ruralnim područjima.


Spreman sam Ukrajini da vratim ikonu, ako dokaže da je njeno vlasništvo | Novine Toronto\nPredsedavajući Predsedništva BiH Milorad Dodik izjavio je da je spreman Ukrajini da vrati ikonu iz Luganska, ako ta zemlja dokaže da je njeno vlasništvo, što se do sada nije desilo.\n"Poručujem im - samo nam dostavite dokaze da je to bilo vlasništvo institucija Ukrajine i da je nestalo i mi ćemo to vratiti, uz izvinjenje da nismo znali. Oni to još nisu učinili i nema nikakvih podataka o tome", rekao je Dodik na konferenciji za novinare u Banjaluci.\n"Moji ljudi se već saslušavaju, ne znam zbog čega se salušavaju, ali se pravi ujdurma koja traje, kako bi se tema održala živom", rekao je Dodik.\nOn je ocenio je da je Ukrajina "ostrašćena", da je to na međunarodno-političkom planu osveta njemu, zbog njegovog stava da Krim pripada Rusiji i zato što se Ukrajina "bori s Rusima".\nDalje je rekao da je to "obračun političkog Sarajeva" koje je "tu temu izdiglo na opšti nivo", i dodao da je ministarka spoljnih poslova BiH Bisera Turković o tom slučaju odmah zatražila istragu Tužilaštva BiH, dodavši da to "nije nikakakav problem".\n"Da je BiH normalna država, a nije, da je BiH pravna država, a nije ni 'p' od pravne države, onda bi se organi BiH raspitali, a ne ja, da li tu stvar (ikonu) potražuje Ukrajina", kazao je Dodik.\nOn je dodao da "na dan kada je imao sastanak sa Lavrovom, Ukrajina ništa nije potraživala", navodeći da Ukrajina to nije ni mogla učiniti, jer je sporna ikona "privatna stvar i deo porodičnog nasleđa, koja nije pripadala nijednoj instituciji, jer nije nigde ni zavedena, ni po broju ni po aktu".\nDodik je ocenio da je cela priča oko ikone pokrenuta jer ni "gost ni domaćin nisu bili dobrodošli u Sarajevu".\nOsim toga, ocenio je, slučaj "ikona" pokrenut je da bi se prikrila činjenica da su druga dva člana Predsedništva BiH Željko Komšić i Šefik Džaferović odbili sastanak sa ruskim šefom diplomatije.\n"Onda je neko rekao - to je ukradeno i onda se pokrenula opšta priča. Nema nikakvih dokaza da je nešto ukradeno", naveo je Dodik.\nOn tvrdi da mu je jedan čovek iz Banjaluke, kome, kako je istakao, ne zna ni ime, rekao da "ima jednu ikonu koju želi da pokloni, da je 25 do 30 godina živeo u Rusiji, da je ikona deo njegove porodične imovine i da je smatrao da to može da bude samo lep gest i ništa drugo".\n"Ako je greška, to mora da pokaže Ukrajina, nigde ne piše da potražuje to (ikonu)", kazao je Dodik, dodavši da je Direkcija za koordinaciju policijskih tela u BiH tvrdila da Interpol nema ikonu na listi potraživanja.


Vujošević: ''I dalje sam čovek Partizana, Zvezda će proći u Top 16!'' - Sportske.net\nVujošević: ''I dalje sam čovek Partizana, Zvezda će proći u Top 16!''\nLegendarni trener Partizana Duško Vujošević gostuje večeras u emisiji ''U obruču'' na ''Areni Sport'', gde komentariše aktuelna dešavanja i u Partizanu, ali i u regionalnoj io evropskoj košarci.\nPartizan - Počinje bitka za plej-of, Murić želi pun ''Pionir'' protiv Mege!Partizan objavio - Besplatno na Megu!Trener Metalca: ''Verujem da će Partizan u plej-of''Partizan - Kosta i Anđušić ''žrtve'' Božićeve taktike?Vratio se Edo, Partizan konačno ubedljiv!\nPosle godina provedenih na klupi Partizana i osvojenih trofeja, od letošnjeg odlaska iz ovog kluba, Duško Vujošević je još uvek u ulozi posmatrača aktuelnih košarkaških događaja.\nNaravno, jedna od glavnih tema u večerašnjem gostovanju na ''Areni Sport'' je i način na koji je smenjen po dolasku nove uprave u Partizan.\n''To je urađeno na jedan ružan način, ali ja sam i dalje ostao čovek Partizana.\nNeki ljudi koji, ne iz Zvezde, već da tako kažem navijači Zvezde su smatrali da će oni da funkcionišu lakše nego kada sam ja bio tu.\nIdeja onih koji su želeli da me eliminišu je bila da se napravi prosečan tim sa veoma lošim cenama igrača, da ja izgubim sa tim igračima pet-šest mečeva i da moja smena dođe kao prirodan sled događaja.\nJa sam znao šta se dešava, nisam želeo da moralno napravim neki pogrešan potez. Selekcija igrača je bila uslovljena teškom finansijskom situacijom, bilo je poruka igračima da se strpe, da kad mene oteraju iz kluba da će biti bolje. Bila je to neka atmosfera u kojoj je bilo teško da se funkciniše'', objašnjava Vujošević.\nOn je ponovio da je njegova želja bila da Nikola Milutinov ostane i ove sezone u Partizanu.\n''Tim je popunjavan u hodu, nije bila moja ideja da Milutinov ode. Otišao je za male pare, bez obeštećenja, onako kako njemu ne priliči. Smatrao sam da bi tim mogao da se napravi oko njega'', ističe Vujošević.\nPartizan ove sezone trenutno ima šest pobeda i osam poraza, ali Vujošević nije želeo previše da analizira ovaj učinak Božićeve ekipe.\n''Ljudi koji su sad u Partizanu rade onako kako misle da treba ili kako su primorani da rade. Cenim i navijam za sve te momke koji su bili veoma korektni, iako neplaćeni i ponašali profesionalno.\nLicemernim bi bilo da hvalim neke stvari i da pravim 'čas anatomije' i govorim šta bih ja i kako bih. Tim je sada formiran za ovu ligu koja je slabija nego što je bila, a to je normalna posledica finansijske situacije ne samo u Partizanu'', dodaje Vujošević.\nNaravno, dotakao se i Evrolige i Zvezdinih izgleda za još jedan plasman u Top 16.\n''Zvezda ima najbolji tim u regionu i mislim da će proći u Top 16, nisam posebno srećan zbog toga, ali mislim da će proći. Ljudi koji vode taj klub su u stanju da pokrenu želju kod igrača da pobeđuju'', ističe Vujošević, kome se ne dopada novi sistem takmičenja u Evroligi.\n''Nije dobro što se Evroliga svela na zatvoren sistem. Što, na primer, ne mogu dva najbolja grčka tima da idu u EL, nego PAO i Olimpijakos'', pita se Vujošević.


Momentalno prekinuti sa pljačkom najsiromašnijih Novosađana! | Srpska radikalna stranka\nMomentalno prekinuti sa pljačkom najsiromašnijih Novosađana!\n„Srpska radikalna stranka zahteva od JKP „Informatika“ da momentalno, bez odlaganja, prekine sa pljačkom najsiromašnijih Novosađana, koji su upali u čeljusti izvršiteljske i advokatske mafije. Od 2013. do kraja 2019. godine, na prostoru Novog Sada pokrenuto je preko 90.000 postupaka prinudne naplate. Na osnovu svakog postupka izvršenja, građanima se naplaćuje 6000 dinara za nepostojeće advokatske usluge. Kako su advokatske usluge nepostojeće? Tako što kompletan predmet priprema pravna služba JKP, a advokatska kancelarija udara pečat i otima 50 evra od građana. Samo na osnovu nepostojećih advokatskih usluga, u poslednjih šest godina, najsiromašniji Novosađani su opljačkani za 4,5 miliona evra. Ovoj otimačini se momentalno mora stati na put. Srpska radikalna stranka poziva rukovodstvo JKP „Informatiku“ da se dozove pameti i prekine sa saučesništvom u beskrupuloznoj pljački građana Novog Sada.“ – izjavio je na današnjoj konferenciji za medije Đurađ Jakšić, predsednik Odborničke grupe Srpske radikalne stranke u Skupštini Grada Novog Sada.\nJakšić je rekao da su Novosađani, nažalost, najviše na svojoj koži osetili divljanje izvršiteljske mafije, koja upada u stanove, uteruje strah i besomučno pljačka građane Novog Sada visokim naknadama, izmišljenim, protivzakonitim troškovima i plenidbom imovine.\n„JKP „Informatika“ Novi Sad sve vreme protivustavno građanima obračunava zateznu kamatu, otima im novac za nepostojeće advokatske usluge i dodatnih 4680 dinara kao „predujam za vođenje postupka prinudne naplate“. Skandal bez presedana je što „Informatika“ još uvek duži nekoliko hiljada onih građana Novog Sada, čiji je prinudni postupak, vodio zloglasni novosadski izvršitelj Svetislav Ćurčić. Ćurčiću, omiljenom izvršitelju naprednjačke vlasti, građani su masovno isplaćivali dugove, ali, on novac nije prosleđivao poveriocu. Građani koji su izmirili svoje obaveze, a nisu sačuvali uplatnice, ne mogu da dokažu da su dug isplatili.“ – naglasio je Jakšić.\nSrpski radikali su, u septembru mesecu, uputili Narodnoj Skupštini Republike Srbije predlog novog Zakona o izvršenju i obezbeđenju, koji predviđa ukidanje javnih izvršitelja i vraćanje izvršnog postupka u nadležnost suda.\n„Preko 100.000 građana Srbije je potpisalo peticiju za ukidanje javnih izvršitelja – savremenih dahija. Međutim, vlast i dalje ne stavlja ovaj predlog Zakona na dnevni red Skupštine Srbije. Srpska radikalna stranka apeluje na gradsku vlast i JKP „Informatika“ da odmah prekine sa dodatnim opterećenjem i pljačkom najsiromašnijih sugrađana. Građani moraju biti oslobođeni plaćanja advokatskih usluga za pokretanje postupka prinudne naplate, jer im se ova usluga ne pruža.“ – zaključio je Đurađ Jakšić.


Otvoren Dobrosusedski klub Novi Pazar - Sandžak Haber - Sandžačke Internet Novine\nNaslovna Featured Istaknuto Otvoren Dobrosusedski klub Novi Pazar\nOtvoren Dobrosusedski klub Novi Pazar\nInače, Dobrosusedski klub Novi Pazar će okupljati porodice povratnika kao i druge porodice iz lokalne zajednice, nastojeći da ih podrži socijalnim i ekonomskim merama. U toku su radionice za decu i odrasle koje će se odvijati u klubu do kraja 2021. godine, a koje će realizovati profesori i radioničari iz Novog Pazara i okoline.\nPodsećamo, ovo je jedan od tri kluba koji je otvoren u okviru projekta ”Reintegracija – podrška održivoj (re)integraciji povratnika u Srbiji” u Sjenici, Novom Pazaru i Tutinu i predstavlja zbirno mesto zajednice za edukaciju, druženje, program jačanja poslovnih kapaciteta korisnika i izradu biznis planova uz obezbeđivanje sredstava za nabavku opreme za pokretanje posla kao i podršku u njihovoj realizaciji.\nTakođe, Dobrosusedski klubovi okupljaju celokupnu zajednicu organizacijom radionica za decu i obuka za starije članove porodice. Do sada je radionice u okviru projekta pohađalo 557 dece na 256organizovanih radionica. Biznis obuke u Dobrosusedskim klubovima su organizovane za 102 prijavljenih korisnika koji će imati priliku da dobiju sredstva za pokretanje sopstvenog posla u iznosu od 3.000 evra.\nPrethodni tekstCRNA GORA: Uhapšdena dva državljana Srbije zbog šverca cigareta\nSledeći tekstAlbanija se pridružila regionu po rekordnom broju obolelih


U opštini Odžaci proglašena vanredna situacija – Moji Odzaci App\nNa osnovu zaključka Opštinskog štaba za vanredne situacije od 23. novembra, predsednik opštine Odžaci doneo je odluku o proglašenju vanredne situacije za celu teritoriju opštine zbog epidemije zarazne bolesti COVID-19 izazvane virusom SARS-CoV-2 i sprovođenja operativnih mera zaštite i spasavanja.\n“O sprovođenju ove odluke staraće se Opštinski štab za vanredne situacije opštine Odžaci u skladu sa članom 43. i članom 44. Zakona o smanjenju rizika od katastrofa i upravljanju vanrednim situacijama”, navedeno je u odluci koja stupa na snagu odmah po donošenju i biće objavljena u Službenom listu opštine Odžaci.\nIsta će biti dostavljena MUP Republike Srbije – Odeljenju za vanredne situacije Zapadnobačkog upravnog okruga, javnim preduzećima, ustanovama i drugim učesnicima u sprovođenju mera zaštite i spasavanja.\nOpštinski štab za vanredne situacije je uputio i obaveštenje o novim merama koje je Vlada Republike Srbije usvojila za suzbijanje epidemije izazvane zaraznom bolesti COVID-19, koje stupaju na snagu od utorka, 24. novembra.\nZaključak o proglašenju vanredne situacije u opštini Odžaci i obaveštenje o novim merama može se videti ovde.


SRPSKI TRENER NAPRAVIO NOVI PODVIG Senzacija: Dragan Nikolić i Košalin srušili još jednog favorita\nNaš košarkaški trener Dragan Nikolić ne prestaje da pravi senzacije u poljskom šampionatu. Zabeležio je nekoliko nestvarnih pobeda, spasio je tim od ispadanja, a pred njegovom četom pala je i Polifarma (76:68), tim koji će se izvesno plasirati u plej-of.\nSlavlje Dragana Nikolića i igrača Košalina\nUspeh je jednostavno predodređen srpskom treneru Draganu Nikoliću. Gde god da je radio, imao je odlične rezultate, a u tom stilu je nastavio i na klupi Košalina.\nBio je ovaj poljski prvoligaš na dnu, tim nije znao za pobede i pretilo mu je ispadanje. Tada je došao bivši strateg Karpoša kako bi Košalinu sačuvao prvoligaški status.\nU tome je uspeo već na polovini šampionata beleživši neke izuzetne pobede, padali su bivši evroligaši poput Zelene Gore, pa je jasno da je Nikolić ulio preko potrebno samopouzdanje igračima.\nMeđutim, nije se na tome zaustavio, već je nastavio da beleži senzacionalne pobede. Takva je svakako ona protiv Polifarme u gostima (76:68) u 23. kolu, pošto je srušen tim koji će sasvim izvesno završiti u plej-ofu poljskog šampionata. I to nije sve, Košalin je do vrednog trijumfa došao lišen pomoći dva ključna igrača - Marelje i Vudsa. Ali, ekipa je pokazala da i bez glavnih aduta može da se nosi sa najboljima, a to je zasluga Dragana Nikolića.\nNapomenimo i to, Košalin ima do kraja da odigra još devet mečeva, trenutno se nalazi na 14. mestu sa pet pobeda manje od ekipa koje idu u plej-of.\nKošarkaško prvenstvo Poljske\nJokić se ne kaje što je odbio Srbiju: "Uradio bih opet isto"\nSuma oštro po Stanojeviću: "Laž je ono što je pričao o meni, on je kriv što ne igram"\nSaleta Ilića vređali u Kruševcu: Navikao sam na to, ali kao igrač to manje čuješ, nije lepo\nMAGIJA MILOŠA TEODOSIĆA NA DELU! Nova nestvarna situacija Srbina u osvajanju trofeja sa Virtusom /VIDEO/\nI Partizan i Zvezda se "borili" za Filipa, a on je izabrao OVAJ KLUB! Petrušev definitivno nastavlja karijeru u Evropi\nNestvaran početak sezone imaju rumunski Kluž i srpski košarkaš Stefan Birčević koji je jedna od prvih zvezda ekipe.\nSrpski plejmejker je jednim potezom ponovo oduševio košarkašku javnost.\nPOČINJE "OTIMANJE" ZA EP 2025. Čak šest zemalja želi domaćinstvo, a među njima i jedna iz komšiluka\nŠest zemalja podnelo je kandidaturu za domaćina Evropskog prvenstva u košarci 2025. godine, saopštila je Međunarodna košarkaška federacija (FIBA).\nTRENER CSKA NIJE ZABORAVIO "KOŠARKAŠKOG OCA" Itudis posvetio trofej Ivkoviću, emotivno govorio o legendarnom treneru: "Ovo je za mog prijatelja Dudu!"\nKošarkaši CSKA iz Moskve su juče pobedili Zenit (81:73), te stigli do trofeja u Superkupu VTB lige.\nSMRTONOSNI OBRAČUN U sukobu seljaka i kradljivaca stoke poginulo najmanje 46 OSOBA\nBez imalo savesti: Mrkonjićanin vozio sa više od dva promila alkohola u krvi\nMALO KO JE OVO OČEKIVAO Najpoznatija teniserka Balkana prekinula saradnju sa trenerom posle šest sjajnih godina /FOTO/\nBILA JE U RIJALITIJU, A DANAS IMA DVOJE DECE I IZGLEDA SKROZ DRUGAČIJE Kuburila je sa viškom kilograma, dok je sada to daleka prošlost\n"ZBOGOM, DARKO!" Lazićeva bivša žena Marina se seli i pokreće privatni biznis


Felaini na dvomesečnom bolovanju - Evropske lige, Fudbal, Top News\nFelaini na dvomesečnom bolovanju\nAleksandar Milosavljević 23.12.2013., 14:47\nMaruan Felaini ni izbliza nije opravdao očekivanja, ali i veliki novac koji je u njega uložio Mančester Junajted kada ga je kupovao od Evertona, a na sve se još nadovezala i povreda zbog koje će Belgijanac propustiti naredna dva meseca.\nNaime, Felaini je povredu zgloba zaradio još u oktobru, ali ona nije bila toliko ozbiljna pa je operacija odlagana sve do polovine decembra. Nakon što je urađen hiruški zahvat postalo je jasno da Felainija očekuje pauza od osam nedelja, što je i saopšteno na zvaničnom sajtu kluba.\nBelgijski vezista će tako propustiti deo sezone u kojem se obično iskristališu glavni favoriti za titulu u Premijer ligi, ali se pretpostavlja da će da bude spreman za duele osmine finala Lige šampiona u kojoj će Junajted odmeriti snage sa Olimpijakosom.\nSreća za „đavole“ je da su u poslednje vreme i bez Felainija, ali i Robina van Persija u timu počeli da beleže pobede odnosno vezali su ih čak četiri u svim takmičenjima. Samo je pitanje koliko će skraćeni spisak igrača na koje Dejvid Mojes može da računa biti u stanju da nastavi pobednički niz.\nMančester Junajtedmaruan felaini\nPrethodna vest TSS traži novog predsednika, Jeremić se povlači (VIDEO)\nSledeća vest Dvejn Vejd staje na ‘ludi kamen’\nTSS traži novog predsednika, Jeremić se povlači (VIDEO)


Završen ispit iz matematike | Boom93\nĐaci osmog razreda u Srbiji završili su polaganje male mature rešavanjem zadataka iz matematike iz kombinacije broj 1, koju je jutros izvukao Ministar prosvete.\nPolaganje počelo u 10 sati u osnovnim školama, a trajalo je do 12 časova.\nUčenici koje smo danas zatekli ispred škola kažu da je ispit iz matematike bio teži od srpskog jezika.\nRešenja testa trebalo bi da budu objavljena posle 13 sati na sajtovima Ministarstva prosvete i nauke (www.mpn.gov.rs) i Radio televizije Srbije (www.rts.rs).\nNa ispitu je bila zabranjena upotreba mobilnih telefona i drugih elektronskih uređaja. Na polaganju nije bila dozvoljena ni upotreba digitrona, a od pribora bilo je dozvoljeno da se koristi grafitna i hemijska olovka, gumica za brisanje, šestar, lenjiri i trouglovi.\nNa testovima iz srpskog jezika i matematike bilo je 50 odsto nepoznatih pitanja, 25 odsto delimično poznatih i 25 odsto potpuno poznatih zadataka.\nUčenik trećeg razreda srednje škole Rajko Dervišević koji je danas ispred jedne osnovne škole čekao brata da završi polaganje, procenjuje da je njegovoj generaciji polaganje bilo lakše.\nU dogovoru sa poverenikom za informacije od javnog značaja od ove godine rezultati završnog ispita biće istaknuti u zgradama osnovnih škola, a ne kao do sada na ulaznim vratima ili prozorima.\nPreliminarni rezultati završnog ispita biće objavljeni 21. juna. Eventualne žalbe učenika na rezultate podnose se 21. juna u osnovnim školama, a žalbe okružnim upisnim komisijama dan kasnije, 22. juna.


Ovo su laži o seksu u koje morate prestati da verujete\nM. K. 3. avgusta 2017. 04:00\nNeka razmišljanja o seksu ne da su pogrešna već mogu da nanesu i ozbiljnu štetu! Ovo su neke od najvećih zabluda o seksu koje su za Huffington post podelili bračni i terapeuti za seksualne probleme.\nMuškarac treba da bude spreman za seks bilo kad, bilo gde\nUz sve to, kako muškarci stare, biće im potrebna direktna stimulacija penisa prije i tokom seksualne aktivnosti. Ne radi se samo o vama kada je reč o seksu, već o uzajamnom zadovoljstvu. Pitajte vašeg muškarca šta ga uzbuđuje i onda učinite to kao aktivno uključeni partner.\nMedije i porno filmove možemo kriviti za to što žene misle da moraju imati prelepo tijelo kako bi bile privlačne i uživale u seksu. Muškarci obično ne obraćaju pažnju na nedostatke. Sve o čemu razmišljaju je „O gospode, gola žena je ispred mene!”\nNajčešća briga sa kojom parovi dolaze u ordinaciju je neusaglašenost – kada jedna osoba češće želi seks od druge. Još uvek nisam upoznao par koji je dugo zajedno i da za sve to vrijeme ima jednake želje za učestalošću seksualnih odnosa. To ne znači da će vaša veza propasti, prenose mediji u regionu.


Sa dolaskom novih poslovnih izazova sa kojima se svet danas suočava, sve je važnije razumeti pravni postupak osnivanja preduzeća sa ograničenom odgovornošću (DOO).\nDruštvo sa ograničenom odgovornošću ili DOO preduzeće je poslovna struktura u kojoj vlasnici nisu direktno odgovorni za imovinu preduzeća, odnosno vlasnici nisu odgovorni za dugove preduzeća. DOO preduzeća karakteriše i sistem „prolaska kroz oporezivanje“, koji oporezuje samo vlasnike na osnovu njihovog prihoda, a ne i samo preduzeće. Ovim se takođe izbegava „dvostruko oporezivanje“ koje bi se moglo dogoditi van poslovne strukture DOO preduzeća.\nIako se postupci za osnivanje DOO preduzeća mogu razlikovati u zavisnosti od regiona, evo koraka za osnivanje novog preduzeća sa ograničenom odgovornošću u Srbiji.\n1. Pokretanje i overa osnivačkog akta\nOsnivački akt je vaš prvi korak ka uspostavljanju osnova DOO u Srbiji. To je dokument koji vam je obavezno potreban za otvaranje preduzeća sa ograničenom odgovornošću.\nPo definiciji „Akt o osnivanju je opšti pravni akt privrednog društva koji se donosi tokom osnivanja preduzeća, a donosi ga jedan ili više osnivača pomenutog preduzeća“. Njime se uređuje upravljanje preduzećem kao i sva druga pitanja od značaja za poslovanje.\n2. Deponovanje početnog kapitala\nPočetni kapitalni iznos potrebno je položiti pre podnošenja registracije. Ovo polaganje se vrši na privremenom posebnom računu, koji se samostalno gasi nakon što se izvrši registracija u Agenciji za privredne registre i otvori novi račun.\n3. Podnošenje potrebnih dokumenata za registraciju u Agenciji za privredne registre (dalje: APR); Sledeći dokumenti se moraju dostaviti APR-u u roku od 15 dana od podnošenja osnivačkog akta\nPreuzeta aplikacija za registraciju preduzeća\nOveren osnivački akt kompanije\nKopije ličnih karata partnera\nPotvrda o uplati banke u iznosu od 4500,00 RSD naknada za registraciju (original)\nPotvrda banke o uplati od 1000,00 RSD naknade za registraciju i objavljivanje osnivačkog akta (original)\nPotvrda banke o polaganju početnog kapitala\nOdluka o imenovanju ovlašćenog predstavnika (samo ako je isti imenovan posebnom uredbom)\nPodnošenje prijave za registraciju i čekanje odluke\nNa osnovu odluke agencije za registraciju, prijava može biti prihvaćena ili odbijena. Agencija je dužna da odbije uz odgovarajuće razloge za odbijanje. Podnosilac zahteva to isto može osporiti.\nTreba napomenuti da neuspeh u predaji overene registracije i potrebne dokumentacije u roku od 15 dana od overe može dovesti do dodatne novčane naknade od 6000,00 RSD.\n4. Žalba na odluku APR-a, ako je prijava odbijena\nPodnosilac prijave mora da podnese žalbu u roku od 30 dana od odbijanja prijave. Žalba mora da sadrži sledeće detalje-\nbroj i datum rešenja\nLični podaci podnosioca žalbe\nPotpis podnosioca žalbe\nPotom se aplikacija ponovo procenjuje i možda ponovo usvaja ili odbija navodeći valjane razloge. To se radi u roku od 30 dana od dana podnošenja žalbe.\n5. Primanje rešenja iz Registra privrednih subjekata\nKada je aplikacija konačno prihvaćena, podnosiocu zahteva se dostavlja formalna odluka. Ako podnosilac zahteva sertifikat, isti se može podneti na veb lokaciji APR, gde se popunjava prijava i vrši uplata od 1700,00 RSD.\n6. Otvaranje računa u banci\nTekući račun je neophodan za funkcionisanje novog DOO preduzeća u Srbiji. Ovlašćeni podnosilac zahteva mora da potpiše Ugovor sa bankom po svom izboru. Za postavljanje tekućeg računa potrebni su sledeći dokumenti -\nDokaz za odluku APR u vezi sa registracijom kompanije\nDokazi o identitetu akcionara\nOverena OP datoteka za direktora DOO preduzeća - to je datoteka koja sadrži ime, prezime, lični broj i potpis. Overava se kod javnog beležnika.\n7. Prijavljivanje u Poreskoj upravi i lokalnoj upravi javnih prihoda\nU roku od 15 dana od prijema odluke Agencije za privredne registre, podnosilac prijave popunjava obrazac za poreski prihod putem ePorezi portala. Poreska stopa za DOO preduzeća izračunava se kao 15% razlike između prihoda i rashoda. Porez na dobit često reguliše Uprava za javne prihode za DOO preduzeće.\n8. Izrada pečata\nIako je izuzetno korisno da svoju kompaniju prikažete na raznim dokumentima, izrada pečata je lični izbor, to jest, zakonska obaveza nije. Na kraju, vredi napomenuti da je e-registracija DOO preduzeća, kako jednočlanih tako i višečlanih, moguća putem veb stranice APR-a\nUprkos dobro organizovanom procesu registracije preduzeća, na putu do osnivanja novog DOO preduzeća u Srbiji pojavljuju se određeni problemi bez presedana. Navešćemo neke od problema:\n1. Nedostatak finansija\nSva nova preduzeća, bilo da je to nova kompanija ili novo DOO preduzeće, suočavaju se sa izazovom u pronalaženju finansijskih sredstava za svoje svakodnevno funkcionisanje. Sredstva u obliku investitora, novih partnera ili vladinog finansiranja su od suštinskog značaja, posebno u početnim fazama novog poduhvata.\n2. Loše planiranje\nNovim DOO preduzećima u Srbiji od samog početka je potrebno opsežno planiranje kako bi išli u korak sa konkurentnim finansijskim tržištima. Potrebno je planirati unapred, posebno sa stalno promenljivim vladinim politikama i toboganima kakva mogu biti tržišta. Pravilno planiranje može ne samo da vam pomogne da postavite dobre temelje, već i da omogući vašem DOO da se snažno suprotstavi nepredviđenim situacijama.\n3. Loša marketinška strategija\nNeadekvatan marketing može značiti loše poslovanje i u najboljim DOO preduzećima. Neophodno je uključiti snažnu marketinšku strategiju u planiranu budućnost kompanije. U marketinšku strategiju treba uložiti odgovarajuća sredstva kako bi se osigurala dobra veza sa kupcima i na taj način postigli poslovni ciljevi.\n4. Odgovarajuće zapošljavanje\nKoliko je važno imati jasnu predstavu o ciljevima kompanije i njenom funkcionisanju, takođe je važno regrutovati prave ljude za ispravan posao. Regrutovanje treba vršiti na osnovu veština i kvaliteta ljudi.\nOvi problemi su deo svake moderne kompanije, a kamoli novog DOO preduzeća. Koliko god osnivanje novog DOO preduzeća u Srbiji bilo izatovno, problemi donose i određena rešenja, jer smo skloni tome da tražimo smernice i pravnu pomoć izvan svojih mogućnosti.\nosnivanje doo preduzeća\nKao u svemu da bi poceo da radis privatno treba ti pocetni kapital a za to je potreban kredit a kamate kod nas su jos velike da se zaduzis u banci.\n19-Mar-21 18:33:11 PM\n326 AUTORSKI SrbijaSpace.rs\n231 AUTORSKI SrbijaSpace.rs\n224 AUTORSKI SrbijaSpace.rs\n160 AUTORSKI SrbijaSpace.rs\n159 AUTORSKI SrbijaSpace.rs\nInovacije u transplantaciji kose\nAnatomski jastuk koji radi za Vas dok spavate\nNajčešća pitanja za rent a car\nKako kreirati retargeting kampanju na Facebook-u\nKrpelji i opasnosti po zdravlje ljudi i životinja\n21 Jan 22 0 63\n20 Jan 22 0 67\n19 Jan 22 3 85\n06 Jan 22 2 326\n30 Dec 21 0 231\n27 Dec 21 0 224\nmarketing prostirke izrada mobilnih aplikacija izdavanje automobila beograd kondilomi wc šolja privatan avio prevoz kako negovati lice preduzetništvo sunčanje bebi oprema ruski jezik selidbe Srbija internet marketing farbana kosa


Načelnik Višegrada ignoriše i odluku suda u I. Sarajevu\nOdbornici skupštinske većine, koju čini osam stranaka odlučili su na proširenom kolegiju opštinskog parlamenta da se, prema presudi Okružnog suda u Istočnom Sarajevu , prva sjednica skupštine opštine održi 18.novembra ove godine.\n“Ono što nažalost moram da konstatujem i da znaju građani Višegrada je da načelnik opštine Mladen Đurević opet nije iskazao spremnost za bilo kakvu vrstu dijaloga i kompromisa nego je na čudan način tumačio presudu Okružnog suda u Istočnom Sarajevu u kojoj piše “da u ponovnom postupku otklone nepravilnosti sa prve sjednice Skupštine opštine“, rekao je predsjednik OO SDS Višegrad Miroslav Кojić.\nOn je izrazio čuđenje da aktul.eni načelnik ne vidi tako sudsku presudu već da će je rekao da će podnijeti zahtijev Narodnoj skupštini da se raspusti SO Višegrad i da se održe novi izbori.\nКolegiju su prisustvovali i čelnici stranaka koji su izrazili želju da se sjednica skupštine održi i da grad počne normalno da funkcioniše.\n“Nije nam jasno ponašanje načelnika, koji pripada SNSD, ako je na sastanku predsjednik te partije u Višegradu Pero Petrović jasno rekao da je on za održavanje prve sjednice i usvajanje budžerta za narednu godinu“, dodao je Кojić.\nOdbornik DNS Srpko Baranac kaže da načelnik uporno osporava da neko drugi ima 11 odbornika i da ima većinu.\n„On prvi ne želi dobrobit ovom gradu . Mi odbornici većine nećemo da budemo opozicija gradu, ako smo to samom načelniku”, naveo je Baranac.\nPredsjednik Skupštine opštine Višegrad u prošlom sazivu koji je presjedavao sastankom Bilal Memišević kaže da je proizvkom utvrdio da postoji skupštinska većina.\n„Oni su se usaglasili da 18.novembra održe konstitutivnu sjednicu opštinskog parlamenta sa dnevnim rredom predviđenim poslovnikom i kako nalaže sudske presude suda u Istočnom Sarajevu”, kaže Memišević.\nOpština Višegrad je ove godine bila na privremenom finansiranju. Načelnik Đurević tvrdi da je poslao nacrt budžeta ministarstvu za 2022. godinu.\nPitanje je ko će ga usvojiti ako bi se skupština rasputila ili on priželjkuje novo privremeno finansiranje u kom su svi građani na gubitku a on na dobitku.\nNEWER POSTNovozaraženih 321 osoba u Srpskoj, preminulo 11\nOLDER POST15 kandidata u trci za gradonačelnika Prijedora


Palmer: Beograd i Priština da se ugledaju na Severnu Makedoniju - European Western Balkans\nPRAG – Zamenik pomoćnika američkog državnog sekretara Metju Palmer izjavio je da bi Beograd i Priština u rešavanju kosovskog problema mogli da se posluže primerom Severne Makedonije.\n“Cilj SAD, EU i zemalja regiona je isti – napredak, dok, s druge strane, ruskom uticaju više odgovara da u ovim zemljama vladaju korupcija i nesređeno stanje. Na primeru Severne Makedonije najbolje je vidljivo kako se odupreti negativnom uticaju, preuzeti odgovornost i okončati stagnaciju, što je i recept koji mogu primeniti i Srbija i Kosovo”, rekao je Palmer u intervjuu za Radio slobodna Evropa (RSE).\n“Kao i prethodnih četvrt veka, naš je cilj kada je u pitanju Zapadni Balkan da pomognemo ovom regionu da se pomeri dalje ka zapadnim integracijama i EU, da zajednički pomognemo državama Zapadnog Balkana da uspešno sprovedu ključni set reformi i promena koje će im pomoći na putu ka evroatlantskim integracijama”, istakao je Palmer.\nPalmer, međutim, smatra da bi Rusija “možda više volela da vidi region koji je podeljen, frakcionisan, u kojem vladaju tenzije”.\n“Na svu sreću, vizija koju dele SAD i Evropska unija je ista kao i vizija samih zemalja Zapadnog Balkana koje žele uspeh i put napred. Ali, Rusi će, naravno, nastaviti sa svojim delovanjem kao i do sada, i sa svojim negativnim uticajem, što smo imali priliku da vidimo kada je reč o Prespanskom sporazumu”, tvrdi američki zvaničnik.\nKosovoMetrju PalmerPrespanski sporazumSeverna MakedonijaSrbijaZapadni Balkan


Održan Banking&Finance Forum "Inicijative za digitalnu budućnost"\nOdržan Banking&Finance Forum "Inicijative za digitalnu budućnost" | 02.12.2021\nAmerička trgovačka Komora u BiH (AmCham BiH) i Udruženje banaka Bosne i Hercegovine (UBBiH) u srijedu, 01.decembra 2021. u hotelu „Holiday“ u Sarajevu, organizirali su Banking&Finance Forum pod tematskim nazivom „Inicijative za digitalnu budućnost“.\nDirektor Agencije za bankarstvo Federacije Bosne i Hercegovine, Jasmin Mahmuzić, kao jedan od panelista govorio je o izazovima regulatora i u uvođenju novih poslovnih modela odnosno digitalizacije bankarstva. Istaknuo je da se Agencija kao regulatorna institucija spremna prilagoditi promjenama na bankarskom tržištu, novim poslovnim modelima i da je digitalno poslovanje prvenstveno potrebno prilagoditi tržištu Bosne i Hercegovine.\n"Ovo su vrlo aktuelne teme i jasno je da se moramo prilagođavati novom stanju kako ne bismo kao finansijski sektor doživjeli sudbinu dinosaurusa. Kao društvo i kao industrija se moramo prilagođavati, počev od regulatora, preko banaka individualno, pa na kraju i do samih korisnika finansijskih usluga: Tu mi moramo raditi više da educiramo široki krug klijenata, da znaju šta je digitalno bankarstvo, kako se ono može koristiti i koje su njegove prednosti" istakao je direktor Mahmuzić. Na konferenciji se pored navedenog razgovaralo i o digitalnoj transformaciji iz perspektive fin-tech kompanija, o implementaciji najmodernijih i najboljih rješenja u bankarstvu, te budućnosti bankarstva u tehnološkom i konceptualnom smislu.


SAD i Južna Koreja prekidaju vojne vežbe - Sputnjik Srbija\nSAD i Južna Koreja prekidaju vojne vežbe\n08:20 03.03.2019 (osveženo 10:49 03.03.2019) Preuzmite kraći link\nSjedinjene Američke Države i Južna Koreja donele su odluku da prekinu godišnje izvođenje komandno-štabnih vojnih vežbi na Korejskom poluostrvu, kako bi ubrzale proces denuklearizacije poluostrva, javila je agencija Jonhap, pozivajući se na Ministarstvo odbrane Južne Koreje.\nKako javlja južnokorejska agencija, odluku su doneli ministri odbrane dveju država, Džeong Kjeong Du i Patrik Šanan, tokom jučerašnjeg telefonskog razgovora.\n„Ministri su jasno dali do znanja da izmena na planu vežbi oslikava želju dveju zemalja da podrže diplomatske napore koji će dovesti do smanjenja tenzija i kompletne denuklearizacije Korejskog poluostrva“, saopšteno je iz korejskog Ministarstva odbrane.\nIako se vežbe više neće održavati, dve saveznice su odlučile da vojske ostanu na visokom stepenu pripravnosti.\nAgencija Rojters je 1. marta javila da će američki i južnokorejski zvaničnici saopštiti da dolazi do smanjenja razmera godišnjih vojnih vežbi.\nRanije je Bela kuća saopštila da američki predsednik Donald Tramp i severnokorejski lider Kim Džong Un nisu postigli dogovor na samitu u Hanoju 27. i 28. februara, ali da su imali „dobar i konstuktivan“ susret. Ministar inostranih poslova Severne Koreje Ri Jang Ho izjavio je da je Pjongjang ponudio da uništi svoje nuklearne objekte ako mu delimično budu ukinute sankcije.


Održano takmičenje u amaterskoj radio-goniometriji -Dragan Manojlović iz Zaječara osvojio prvo mesto! | Radio Magnum 103 MHz\nHome / Ritam grada / Održano takmičenje u amaterskoj radio-goniometriji -Dragan Manojlović iz Zaječara osvojio prvo mesto!\nOdržano takmičenje u amaterskoj radio-goniometriji -Dragan Manojlović iz Zaječara osvojio prvo mesto!\nU kasarni „Radovan Medić“ u Batajnici juče je organizovano takmičenje u amaterskoj radio-goniometriji u kome je učestvovalo devet ekipa iz Zaječara, Leskovca, Smedereva, Pančeva, Zemuna, Sombora, Bezdana, ali i pripadnici Vojske Srbije. Član radio kluba Timok – YU1ACR, Dragan Manojlović je na ovom prestiženom takmičenju osvojio prvo mesto.\nPrema rečima komandanta 224.cED pukovnika Zorana Nenadovića, takmičenje je preraslo u tradiciju „kojim čuvamo uspomenu na našeg heroja i poštujemo njegovu veliku žrtvu“.\n„Od amaterske radio-goniometrije, kao specifičnog sporta popularno zvanog „lov na lisicu“, izgradili smo ozbiljnu manifestaciju. Želimo da tokom takmičenja vlada sportski duh, a cilj današnjeg takmičenja je, pre svega, upoznavanje i druženje, a potom neka pobedi onaj koji pokaže najbolje rezultate“, rekao je pukovnik Nenadović koji je zvanično otvorio takmičenje.\nRadio amaterska goniometrija je sporstko tehnička disciplina u kojoj takmičari pomoću radio-primenika i karte fizički promalaze sakrivene predajnike na terenu.\nTradicionalno takmičenje „Kup Radovan Medić“ organizuje se u znak sećanja na poginulog pripadnika 224. centra za elektronska dejstva tokom NATO bombardovanja.


20-02-2020 15:44 Ratni izveštaji Sirija / Irak Svet Planeta Video\nRaketni udar je izveden po utvrđenim pozicijama terorista koji se nalaze u provinicji Idlib. Za sada nema podataka o efektima ovog napada, osim da je cilj uspešno pogođen. Raketni sistem „Točka“ se zahvaljujući raketi koja nosi bojevu glavu od gotovo 500kg odlikuje velikom razornom moći.\nRaketni sistem „Točka“ (Foto: Tviter printskrin)\nDejstvo taktičkog raketnog kompleksa “Točka” sovjetskog/ruskog porekla je registrovano prilikom poslednjih oslobodilačkih operacija u cilju razbijanja deblokade strateške putne kominikacije M-5, koja povezuje praktično celu zemlju. Sirijska armija je po utvrđenim ciljevima terorista i njihovim većim koncentracijama u poslednje vreme lansirala nekoliko ovih raketa koje se odlikuju velikom razornom moći.\nPojavio se video na kome se vidi dejstvo raketnog kompleksa Točka-U po grupacijama islamista u provinciji Idlib / Sirija pic.twitter.com/SHH7Y8jaaK\nTreba napomenuti da su taktički sistemi “Točka”, koji se pod šifrovanim nazivom NATO označavaju kao SS-21 “Skarabej” (srb. Balegar), svoju prvu borbenu premijeru na prostoru Sirije imali još krajem 2012.godine. Računa se da je tokom rata u Siriji ispaljeno nekoliko desetina raketa ovog tipa. Ona se pre svega upotrebljavala za precizne udare po izuzetno važnim ciljevima neprijatelja kao što su objekti sa komandnom strukturom,po većim koncetracijama neprijateljske žive sile, važnijim čvorištima u sistemu neprijateljske odbrane, skladištima naoružanja,municije i ostale vojne opreme itd. Efekat dejstva ovih raketa je bio izuzetno pozitivan, i to kako u fizičkom, tako i psihološkom smislu. Kada je god ovo oružje imalo svoju primenu, kao rezultat njegovog dejstva je registrovano znatno smanjene terorističe aktivnosti na zahvaćenom području.\nSistema „Točka“ može da uništi veliki broj kopnenih ciljeva na daljinima i do 70 km. Težina rakete dostiže 2000 kg, od čega na razorno-parčadnu bojevu glavu otpada oko 480 kg.\nTrenutno se u Siriji primenjuje modernizovana varijanta ovog sistema koja nosi oznaku „Točka-U“. Ona se odlikuje povećanim stepenom preciznosti kao i dometa rakete koja sada iznosi 120 km. Sirijski vojni inženjeri su ovaj sistem dodatno ojačali dodavanjem oklopna na lansirnu jedinicu, kao i na prateću logističku mašinu koja nosi rakete i vrši njeno punjenje.


10 najvažnijih događaja u svetu u 2015. godini - National Geographic Srbija\n10 najvažnijih događaja u svetu u 2015. godini\nAgencija Beta sastavila je spisak događaja koji su obeležili godinu na izmaku.\nOBJAVLJENO: 24. 12. 2015.\nFoto: REUTERS/Bernadette Szabo\n1. Migrantska kriza prodrmala EU\nEvropu je 2015. pogodila migrantska kriza nezabeleženih razmera, s očekivanih milion izbeglica koje teže bogatim zapadnim zemljama. Prema podacima Međunarodne organizacije za migracije, bežeći od rata ili siromaštva, u Evropu je od januara do novembra došlo 920.000 izbeglica, u poređenju s 280.000 zabeleženih u celoj 2014.\nPogledajte: Najzanimljivije „Rojtersove“ fotografije 2015. godine\n2. Teroristički napadi u Parizu\nUspon Islamske države, koja kontroliše velike delove Sirije i Iraka, zahvatio je ove godine i samu Evropu, pošto su islamski teoristi izveli dva velika napada u Parizu. Prvi se dogodio 7. januara, kada su braća Said i Šerif Kuaši, povezani s ekstremistima, upali u redakciju satiričnog lista "Šarli ebdo" i ubili 12 osoba, među kojima su bili poznati novinari i karikaturisti.\nDrugi, još veći napad, dogodio se 13. novembra. U nekoliko skoro simultanih napada ubijeno je 130 osoba, a više od 350 ljudi je povređeno. Napadači koji su izvršili samoubistvo ili su ubijeni u policijskoj akciji bili su povezani s ekstremističkom organizacijom Islamska država.\nPosle drugog napada, Francuska je pojačala vazdušne napade na položaje džihadista u Siriji. Francuski predsednik Fransoa Oland zatražio je veću pomoć u borbi protiv terorizma i uveo vanredno stanje u Francuskoj, što je veoma retka mera za tu zemlju.\nSaznajte: U kojim delovima sveta je rizik da se dogodi teroristički napad najviši?\n3. Turska oborila ruski avion\nAngažovanjem Rusije rat u Siriji koji traje četiri i po godine ušao je u novu fazu, što se na najdramatičniji način pokazalo 24. novembra, kada su turske vazdušne snage oborile ruski avion "Su-24", za koji su navele da je narušio vazdušni prostor Turske.\nTime su potvrđene bojazni da bi kampanja, za koju Moskva navodi da je usmerena protiv islamskih ekstremista u Siriji, mogla na neki način doći u sukob s operacijama medjđunarodne koalicije koju predvode SAD. Dok je u tenzijama između Rusije i Zapada došlo do izvesnog popuštanja kada je reč o Siriji, odnosi Ankare i Moskve su se urušili. Rusija tvrdi da avion njenih snaga nije narušio turske granice i zahteva izvinjenje i naknadu štete od Turske, što Ankara kategorično odbija. Do napretka u odnosima nije došlo ni na sastanku ministara spoljnih poslova Turske i Rusije na ministarskom sastanku OEBS-a u Beogradu.\nPogledajte: 10 najboljih snimaka životinja koje smo videli 2015. godine\n4. Globalni sporazum o klimatskim promenama\nPredstavnici 195 zemalja usvojili su 12. decembra u Parizu globalni sporazum o klimi u cilju održavanja globalnog zagrevanja na ispod dva stepena, odnosno do 1,5 stepeni Celzijusa, kako su zatražile zemlje koje su najviše pogodjene klimatskim promenama.\nCilj sporazuma, postignutog posle četiri godine pregovaranja, predviđa i pomoć zemljama u razvoju, koja bi trebalo da iznosi oko 100 milijardi dolara godišnje počev od 2020. godine, kada sporazum stupa na snagu. Sporazum podrazumeva i borbu protiv žive, koja preti poljoprivrednim usevima i bavi se pitanjem rezervi vode u sušnim regionima, kao i morskim resursima.\nSporazum bi trebalo povoljno da utiče na preorijentisanje svetske privrede na druge izvore energije koje nisu fosilne, kao što ugalj, gas ili nafta, koje dominiraju kao energenti u celom svetu. Zemlje treba da smanje emisiju štetnih gasova koji stvaraju efekat staklene bašte, kao jedan od uzročnika globalnog za grevanja.\nOtkrijte: 5 stvari koje morate znati o klimatskim promenama\n5. Nuklearni sporazum Irana i šest velikih sila\nIran i svetske sile okupljene u Grupi 5+1 (SAD, Francuska, Rusija, Kina, Velika Britanija i Nemačka), posle nekoliko meseci intenzivnih pregovora, postigli su 14. jula u Beču istorijski sporazum o iranskom nuklearnom programu. Sporazumom je ograničen nuklearni program Irana kako ne bi bio u mogućnosti da napravi atomsku bombu, a zauzvrat je predviđeno ukidanje ekonomskih sankcija Teheranu.\nIranski nuklearni sporazum koji će dozvoliti zemlji da izađe iz političke, diplomatske i ekonomske izolacije, pozdravio je veliki deo međunarodne zajednice, osim Izraela, koji i dalje Iran smatra pretnjom. Međunarodna agencija za nuklearnu energiju (IAEA) zatvorila je 15. decembra 12 godina dugu istragu iranskog nuklearnog programa. IAEA je zaključila da je Iran sprovodio istraživanja povezana s nuklearnim oružjem do 2003. i u manjoj meri do 2009, ali od tada nije pronašla dokaze o tome.\nPročitajte: 10 najzanimljivijih vrsta koje su otkrivene 2015. godine\n6. Grčka kriza\nDužnička kriza koja drma Grčku već šest godina, ove godine je ozbiljno potresla i Evropsku uniju. Radikalna levičarska partija Siriza Aleksisa Ciprasa, koji je obećao da će ukinuti mere štednje na osnovu kojih je Grčka dobila dva paketa pomoći, došla je na vlast početkom godine. U pregovorima s evropskim kreditorima oko produženja pomoći ministar finansija Janis Varufakis uporno je odbijao da popusti pred njihovim zahtevima, koje je prevashodno predstavljao nemački ministar finansija Volfgang Šojble.\nUbedljivom pobedom konzervativaca u Velikoj Britaniji 7. maja, na dnevni red je stavljeno i članstvo te zemlje u Evropskoj uniji, takozvani Bregzit (Brexit). Posle konstituisanja vlade premijera Dejvida Kamerona, parlament je krajem maja usvojio zakon o referendumu o članstvu koji treba da bude održan do kraja 2017.\nKameron kaže da želi da Velika Britanija ostane u Evropskoj uniji, ali zauzvrat traži temeljne reforme kojim bi se održao suverenitet članica. London traži da se čuvaju interesi zemalja koje ne koriste evro i koji neće još čvršću uniju, da se omogući veća ekonomska konkuretnost i da se ograniče socijalna davanja za migrante iz drugih članica EU. Kameron je posle samita EU u decembru izrazio optimizam da će biti dogovora o reformama koje će omogućiti ostanak zemlje u EU, mada su njegovi zahtevi naišli na mlak ili čak negativan prijem.\nSkrivena blaga: 10 evropskih gradova koje vredi posetiti\n8. Primirje u Ukrajini\nSukobi u Ukrajini koji su izbili u aprilu 2014, ove godine su se smirili posle više diplomatskih incijativa, ali su odnosi Zapada i Rusije i dalje zategnuti. Primirje na istoku Ukrajine, gde su se vodile borbe proruskih pobunjenika i ukrajinskih snaga, stupilo je na snagu 15. februara, posle potpisivanja sporazuma u glavnom gradu Belorusije.\nSporazum je postignut 12. februara posle 16 sati maratonskih pregovora francuskog predsednika Fransoe Olanda, nemačke kancelarke Angele Merkel s predsednicima Rusije i Ukrajine Vladimirom Putinom i Petrom Porošenkom. Primirje je u početku prekršeno brojnim incidentima, ali se od 1. septembra uglavnom poštuje. Sporazum iz Minska predvidja povlačenje teškog naoružanja s prve linije fronta uz nadgledanje posmatrača iz Organizacije za evropsku bezbednost i saradnju (OEBS).\nPosle više od 50 godina, Amerikaci mogu legalno da puše čuvene kubanske cigare, dok Kubanci imaju priliku da koriste američke kompjutere. Posle najave predsednika SAD i Kube, Baraka Obame i Raula Kastra, u decembru prošle godine da će dva hladnoratovska rivala obnoviti odnose posle 50 godina prekida Havana i Vašington su u januaru počeli pregovore o normalizaciji odnosa.\nOdmah posle prvih kontakata na visokom diplomatskom nivou, u SAD su ublažena ograničenja za putovanja Amerikanaca na Kubu, dozvoljen je ograničen uvoz kubaskih cigara i ruma u SAD, kao i američkih kompjutera i telekomunikacione opreme na Kubu.\nAmerička vlada je Kubu uklonila s liste "sponzora terorizma", što je bila jedna od najvećih prepreka za puno obnavljanje diplomatskih odnosa. Ambasade dve zemlje u Havani i Vašingtonu su ponovo otvorene u julu, čemu su prisutvovali i šefovi diplomatija dve zemlje.\nPročitajte: Kubanska nova sadašnjica\n10. Sastanak lidera Kine i Tajvana posle 66 godina\nPredsednici Kine i Tajvana sastali su se prvi put otkako se 1949, tokom kineskog građanskog rata, Tajvan odvojio od Kine. Na sastanku na neutralnoj teritoriji, u Singapuru, 7. novembra Si Đinping i Ma Jing-jeo rukovali su se uz osmeh, a njihov susret ocenjen je kao istorijski iako nije potpisan nijedan novi sporazum niti je bilo zajedničkog saopštenja. Zbog odbijanja Kine da prizna suverenitet Tajvana tokom susreta nisu bile istaknute nacionalne zastave, dvojica lidera međusobno su se oslovljavali s "gospodine", umesto "predsedniče", a posle sastanka održane su odvojene konferencije za novinare. Postepeno približavanje Kine i Tajvana počelo je 90-ih, ali su rezultati postali vidljiviji dolaskom na vlast tajvanskog predsednika Ma Jing-jea 2008, od kada su uvedeni direktni letovi i potpisano više od 20 sporazuma.\nIzvor: Newsweek (Beta)\nGrčka Islamska Država Ljudi Zemlja Klima Zaštita životne sredine Kina Nemačka Francuska Sjedinjene Države Zemlja Društvo Politika Životna sredina Zanimljivost Društvo Politika Država\nDrastičan pad Beograda na listi najboljih gradova za život\nHod po vatri: Stari žrtveni običaj koji je opstao do danas\nPrva detetova godina\nU hodnicima napuštenih hramova Kambodže


Novi Sad je Evropska prestonica mladih za 2019. godinu! | Luftika\nNovi Sad je Evropska prestonica mladih za 2019. godinu!\nNovi Sad je u finalu izbora za Evropsku prestonicu mladih 2019. godine u Varni u Bugarskoj upravo proglašen za pobednika! Između pet gradova-kandidata: Peruđe, Mančestera, Deri sitija, Amijena i našeg grada, Novi Sad je odneo zasluženu pobedu! U Varni je održana Generalna skupština Evropskog omladinskog foruma koji dodeljuje titulu Evropske omladinske prestonice od 2009. godine, kada je dodeljena Roterdamu.\nKoordinator novosadske kandidature OPENS2019 Vukašin Grozdanović kaže da su zadovoljni do sada ostvarenim i da s optimizmom dočekuju finale. Po njegovim rečima, gradovi kanidati će, osim predstavljanja na štandovima, održati petominutnu prezentaciju, timovi će odgovarati i na pitanja žirija, a zatim će biti proglašen grad koji će tokom 2019. godine biti glavni grad mladih u Evropi.\n– Učinili smo sve što smo mogli, animirali smo lokalnu zajednicu, dobili široku podršku brojnih organizacija, svih nivoa vlasti, ostvarili smo neke ciljeve iz Lokalnog akcionog plana politike za mlade i pokrenuli ostvarenje drugih, a na žiriju je da odluči da li je to dovoljno – kazao je koordinator novosadske kandidature OPENS2019 Vukašin Grozdanović.\nTo je druga godina zaredom kako se Novi Sad kandiduje za tu titulu. Prošle godine je takođe dospeo u finale, ali je titula za 2018. godinu pripala portugalskom Kaškajišu. Ove godine stotinak novosadskih organizacija mladih i za mlade podržalo je kandidaturu, a Grad je ponovo pokrenuo Kancelariju za mlade, otvorio Omladinski klub i predvideo Kinesku četvrt za budući Omladinski kreativni grad (Youth Creative Polis).\nEvo kako će Novi Sad izgledati u budućnosti\noznakeEvropska omladinska prestonica Evropska prestonica mladih 2019. godine Novi Sad 2019 OPENS2019\nKultni novosadski Studio M bukvalno je izbačen kroz prozor (VIDEO)\nSlučaj OPENS – Fondacija za pranje para i ulepšavanje portfolija\nFantomskim udruženjima za mlade milioni na konkursu u Novom Sadu


"Orlovi" ne praštaju - Peti uzastopni trijumf Srbije u Svetskoj ligi! - Sportske.net\n"Orlovi" ne praštaju - Peti uzastopni trijumf Srbije u Svetskoj ligi!\nMuška odbojkaška reprezentacija Srbije upisala je petu vezanu pobedu u novoj sezoni Svetske lige, a drugu u okviru drugog vikenda koji se održava u Beogradu.\nDevojke ne prestaju da iznenađuju - Nova velika pobeda Srbije!Grbić: ''Dobri servisi su ključ pobede''Srbija pobedila Brazil i zadržala maksimalan učinak!Grbić i Stanković se raduju igranju pred domaćom publikomSrbija maksimalna i protiv Poljske, prva na tabeli\nNakon perfektnog učinka u Kalinjingradu ostvarenog tokom prvog vikenda nove sezone u Svetskoj ligi, odbojkaška reprezentacija Srbije nastavila je da niže pobede i u Beogradu.\nDrugog takmičarskog dana drugog vikenda Svetske lige na turniru u Beogradu Srbija je savladala selekciju Bugarske sa 3:1 (25:18, 21:25, 25:19, 25:23) i zadržala stoprocentan učinak.\n"Orlovi" su večeras u dvorani "Aleksandar Nikolić" nanizali petu pobedu u Svetskoj ligi i sa maksimalnim skorom 5-0 ostaju vodeća reprezentacija u Grupi 1 koju čini 12 selekcija.\nVečerašnji trijumf nije izvojevan tako lako pošto su Bugari bili u igri sve do završnice četvrtog seta u kojoj su "Orlovi" okrenuli rezultat i stigli do pobede.\nUroš Kovačević predvodio je Srbiju u poenterskom smislu sa 18 poena, a pratio ga je Dražen Luburić sa 12 osvojenih poena. Na drugoj strani se istakao Cvetan Sokolov koji je bio najefikasniji pojedinac na meču sa 21 poenom.\nDrugi vikend u Svetskoj ligi Srbija će kompletirati duelom sa selekcijom Irana koji je na programu u subotu od 19 časova.\nKako trenutno stoje stvari, srebrni iz prethodne sezone Svetske lige vrlo brzo će overiti plasman na završni turnir pošto su na pet mečeva ostvarili svih pet pobeda.


VELIKO ISTRAŽIVANJE U SRBIJI: Čije gene Srbi nose - ima li turskih? | Slobodna Bosna\nVELIKO ISTRAŽIVANJE U SRBIJI: Čije gene Srbi nose - ima li turskih?\nBez obzira na nesuglasice u regionu, Srbi su sličniji susjedima nego što se pretpostavlja, pokazali su rezultati DNK testiranja nekoliko hiljada ljudi u Srbiji. Većina ih ima zajedničko porijeklo s narodima bivše Jugoslavije, ali i sa stanovnicima Rumunije, Bugarske, Sardinije, dok turskih gena ima samo u tragovima, piše RTS\nIma li većina onih koji žive u Srbiji zajedničkog pretka, zašto nijedan narod na Balkanu nema isključivo svoju genetsku sliku — neke odgovore daje DNK, odnosno „I2 haplogrupa“ koju ima većina testiranih u Srbiji.\nTakozvana dinarska haplogrupa jeste prva smjernica, ali još ne vodi do preciznog porodičnog rodoslova.\n„Haplogrupa predstavlja ogromnu porodicu muškaraca i svaka je dosta starija od svake nacije. Kad utvrdimo haplotip, geografsku distribuciju, dajemo lijepu osnovu za domaći zadatak“, kaže Marko Andrejević, analitičar u DNK centru za genetiku.\n-A domaći zadatak zahtijeva da se prikupe porodične priče, podaci iz lokalnih crkava, arhiva, vodi računa da se sve poklapa i s porodičnom slavom. Rezultati naučnih analiza uglavnom i potvrde porodične legende. Pokazalo se da, iako dijelimo haplogrupe, postoje i razlike, piše RTS..\n„Mogu se pronaći tragovi starosjedelačke populacije, onih koji su dolazili kao osvajači, a pritom, ono što ljude interesuje da li ima turske genetike, iznenadilo nas je — gotovo da je nema. Samo u tragovima. Mi smo praktično našli nekoliko pojedinaca za koje možemo reći da imaju genetiku srodnu prosječnom Anadolcu“, kaže predsjednik Društva „Srpski DNK projekat“ Jovica Krtinić.\nDešava se i da rezultati pokažu da je neko s ovih prostora blizak narodima Italije, sjeverne Evrope, da ima biološkog rođaka u Argentini.\nAko izuzmemo američke, ili na primer australijske koloniste, „I haplogrupa“ postoji kod Evropljana. Druga najčešća haplogrupa u Srbiji je „E grupa“, za koju se vjeruje da je nastala u istočnoj Africi da bi se odatle proširila u podsaharsku, sjevernu Afriku, Evropu i na Bliski istok.


Lončar: Na preventivnim pregledima kod 9.000 ljudi otkriven karcinom\nLončar je na otvaranju 56. Kancerološke nedelje u Beogradu rekao da “maligne bolesti nisu problem koji se rešava sa jednog aspekta i najvažnije je insistirati na prevenciji, redovnoj dijagnostici i na poboljšanju uslova lečenja”.\n“Sada imamo jedan akcelerator na 250.000 stanovnika, a ranije su ljudi umirali čekajući na zračenje. Stigli su i novi akceleratori zdravstvene ustanove u Kamenici, Kladovu, Nišu i Kragujevcu, a novi stižu i u Beograd”, istakao je Lončar.\n“Ove godine je skoro 2.000 mladih lekara dobilo posao. A u decembru imamo još jedno veliko zapošljavanje, koje ide na šest meseci, najboljih studenata. Očekujemo zapošljavanje još 100 lekara i više stotina sestara”, rekao je ministar.\nVršilac dužnosti direktora Instituta za javno zdravlje “Milan Jovanović – Batut” Verica Jovanović je navela da se u Srbiji godišnje registruje 36.000 obolelih od malignih bolesti, a 22.000 smrtnih ishoda. Ona je istakla i važnost skrining programa u ranom otkrivanju malignih bolesti.\n“U skrining programima se radi pregled na određene rizike, a istovremeno se utvrđuje da li neko priparada rizičnoj kategoriji ili ne. Imamo skrining programe na rak grlića materice, dojke i debelog creva, a to je postao i obavezan deo rada lekara u različitim ustanovama zdravstvene zaštite. Domovi zdravlja su ti koji treba da se brinu o zdravlju zdrave populacije”, rekla je Jovanović.\n“U poslednjih nekoliko godina smo napravili značajan progres u tehnološkom smislu i unapređenju onkoloških institucija. Osnovni cilj edukacije je da se smanji smrtnost od malignih bolesti, a Srbija zauzima visoko mesto po broju umrlih”, rekao je Džodić.


Faktor | Mehić poručio Čengiću: Blokadu penzija zagovaraju političari koji su na državnim jaslama i nemaju ni dana staža na pravom poslu\nObjavljeno: 08.12.2020. u 21:33\nNakon što je Irfan Čengić (SDP) zastupnik u Parlamentu FBiH u svom javnom komentiranju političke situacije kazao kako bi se padom Vlade FBiH, koja bi sa sobom povukla blokadu penzija, plaća, Dragan Čović (HDZ) konačno mogao dovesti za pregovarački sto, zatražili smo komentar predstavnika penzionera u FBiH.\nRedžo Mehić, predsjednik Saveza udruženja penzionera FBiH, naglašava da nikada ne može doći do blokade Federacije i da sebi pojedni političari daju za pravo da olako daju nebulozne izjave.\nFederacija je institucija, a vlade se mijenjaju\n- Naši pojedini bajni političari koji nemaju dana radnog staža u onom poslu, djelatnosti za koju su školovani, nego su sve vrijeme na državnim jaslama daju sebi za pravo da izjavljuju nebuloze. To su isti oni političari koji nisu u stanju za sve vrijeme dok su na državnim jaslama da se odreknu bilo koje beneficije jer to ne može da prođe. Nikako ne mogu tako olako izjaviti da u slučaju da padne Vlada FBiH da će doći u pitanje isplata penzija i svih ostalih budžetskih korisnika, iz prostog razloga što Vlada FBiH ne čini Federaciju. Naime, Federacija je institucija, prema tome Federacije ima i bit će, a vlade se mogu smjenjivati - naglašava Mehić i dodaje:\n"Ali na takav način ucjenjivati i tražiti pad vlade, uz komentar da bi to blokiralo isplate penzija, plaća je čista nebuloza. Pa u tom cilju predlažem, ko god daje takve izjave, da izađe na političku arenu i da se putem svojih simpatizera izbore za ono, za što to toliko imaju ambicija i želje da zasjednu u fotelje. Na kraju, posljednji lokalni izbori najbolje su pokazali šta građani misle i to je nabolji barometar šta građani traže. Prema tome neka dotični gospodin pogleda kako je prošao na lokalnim izborima on i njegova stranka."\nPodsjećamo, Čengić je potcrtao da bi možda najbolje bilo da svi SDA i SBB ministri napuste vladu, što znači da bi ta vlada pala i FBiH bi bila blokirana, ali bi možda to natjeralo Dragana Čovića da dođe za pregovarački sto.\nFinansiramo se iz članarina, nikome se ne prodajemo\n- Ovo bi bio loš scenarij za građane jer stale bi isplate plaća, penzija, a bili bi obustavljeni i mnogobrojni projekti. Vjerujem da će to biti jedina opcija koja bi mogla natjerati Čovića da pregovara jer bi se u tom slučaju uključila i međunarodna zajednica, koja je bila aktivna i u procesu formiranja Vijeća ministara - potcrtao je Čengić.\nMehić podsjeća da Savez udruženja penzionera FBiH broji više od 200 hiljada članova i da se finansiraju isključivo iz članarina.\n- Kada govorimo o Savezu udruženja penzionera i njegovoj populaciji, a to je više od 200.000 aktivnih članova, ti ljudi su organizovani u nevladinu organizaciju koja je nestranačka, vanpolitička i djeluje čisto na principima humanitarne pomoći i uzajamne pomoći. I finansira se isključivo iz svoje članarine. Prema tome, nismo nikada bili prodati i nećemo nikada biti bilo kojoj stranci. A bit ćemo za svaku onu koja se bude borila za naš bolji materijalni i zdravstveni položaj - poručio je Mehić.\nRedžo MehićIrfan ČengićVlada FBiH


Može li se “Oluja odlučnosti” proširiti i na Siriju - AKOS\nHome > Vijesti > Vijesti iz svijeta > Može li se “Oluja odlučnosti” proširiti i na Siriju\nSaudijski publicista Džemal Haškadži istakao je da je savjetnik turskog premijera Ibrahim Kelin saopćio kako je opcija “Oluje odlučnosti” moguća i u Siriji gdje postoje isti problemi i okolnosti.\nHaškadži je u svom Twitter postu napisao da je razgovarao sa savjetnikom turskog predsjednika i da je on potvrdio kako je njegova zemlja spremna da pruži svu logističku podršku i pomoć koji su potrebni u ovoj akciji.\nOn je još napisao: “U usporedbi Jemena i Sirije, savjetnik turskog predsjednika je kazao da je ovaj model operacije primjenjljiv i na Siriju jer su u Siriji i Jemenu na sceni isti problemi i iste okolnosti.\n”S druge strane, alžirski publicista i pravnik Enver Malik pozvao je u svom postu na Twitteru “da se akcija “Oluja odlučnosti” ne ograniči samo na Jemen, već da se to hitno mora nastaviti i u Sirji, Iraku, Libanu i Ahvezu.”\nOn je još dodao: “Kada bi muslimani znali kakva zavjera se kuje u Teheranu i Tel Avivu protiv kible prema kojoj se u namazu okreću, bili bi zahvalni Saudijskoj Arabiji i njenom kralju na borbi protiv te zavjere\nTagovano: Jemen (28) Saudijska Arabija (98) Sirija (198)\nHutba iz Gazi Husrev-begove džamije: Blagodati vode


Đerdap posle dužeg "posta" slavio pred domaćom publikom! - Rukometni Žurnal\nČet, 05.avg.2021 03:28\nNaslovna Srbija Druge Lige Đerdap posle dužeg “posta” slavio pred domaćom publikom!\nĐerdap posle dužeg “posta” slavio pred domaćom publikom!\nU SRC „Jezero“ u Kladovu odigrano je 9. kolo Druge lige „Istok“ između domaće ekipe „Đerdap“ i „Borsko Jezero“. Sestre bliznakinje Maksimović koje su delile pravdu na meču nisu imale puno posla obzirom da su se domaći rukometaši „naoštrili“ i ubeležili tek drugu pobedu iz 9 odigranih mečeva.\nRezultat 32:17 (17:8) i nije bio toliko bitan obzirom da je primarni cilj da se novoformirana ekipa „Đerdap“ upozna i sledeće sezone ako se ukaže prilika uđe u borbu za viši rang takmičenja.\nTrener ekipe Zoran Nikolić zahtevao je od svojih igrača da „uvežbavaju“ akcije koje su „prolazile“ pored mladih momaka iz Bora pred kojima je blistava budućnost ako nastave u ovom tempu. Utakmicu je otvorio Stefan Nikolić koji je ove polusezone sa Milošem Jovanovićem stigao u Kladovo da pomogne ekipi da dođe do što povoljnijih rezultata. Već u 4. minutu rezultat je bio izjednačen da bi domaći napravili seriju i odlepili se na +6. Poluvreme je zatvorio Miloš Jovanović koji je pogodio u zadnjim sekundama prvog dela i „zatvorio“ prvo pluvreme sa 3 pogotka. U drugom delu istakao se i Miroslav Andrić, takođe novo pojačanje ove vrlo mlade ekipe sa ukupno 5 pogodaka da bi već u 40. minutu napustio teren iskusni bek i pružio šansu mlađim igračima.\nDrugi deo Borani su pokušavali da poremete igru domaćih ali u tome nisu uspeli jer su rukometaši Đerdapa držali čvrstu odbranu što je pomoglo sjajnom golmanu Božidaru Stojanoviću da „skine“ 10ak šuteva.\nNajefikasniji na meču bio je Miloš Jovanović koji je pogađao 7 puta, pratili su ga već pomenuti Miroslav Andrić sa 5, kapiten ekipe Marko Savić takođe sa 5 i sa 3 pogodaka Dejan Točaković, Lazar Barbatesković i Miloš Točaković. Za igrača utakmice proglašen je sjajni Milan Barbulović iz ekipe Borskog Jezera koji je najviše namučio golmane domaće ekipe te pogađao 6 puta.\nPored ove utakmice, koplja su ukrstili Majdanpek i Rembas gde su domaći slavili rezultatom 40:10 u Rudnoj Glavi.\nRK Borsko Jezero\nPrethodni tekstNebojša Simić u Melsungenu do 2023.!\nSledeći tekstGoražde iznenadilo Bosnu!


- Pre svega čestitam mojim igračima ovo je njihov uspeh. Tri nedelje ima do meča sa Dancima rano je o rivalu. Momci su najmlađa ekipa u Ligi šampiona i ovo je već sada ogroman uspeh. Ulazimo bez opterećenja da učimo i borimo se - rekao je Đorđević.\nOn je istakao da ekipa ima veliku podrku uprave kluba.\n- Crvena zvezda je uvek mislila na svoju decu. Ali znali smo, ako hoćete rezultat morate da se oslonite na iskusnije igrače. Tako se klub organizovao letos, a to je bilo dobro za omladince jer smo znali da samo takvim uspehom prvog tima i mi možemo u Ligu šampiona - istakao je Đorđević.\nKako je istakao, sva pojačanja koja su došla letos u prvi tim su doprinela i da ova Zvezdina deca pokažu kvalitet na evropskoj sceni i pobeđuju.\n- Pošto je Zvezda ostvarila uspeh jesenas i to je prošlo, ona se opet oslonila na mlade igrače u prvom timu. To je ciklus u Zvezdi i publika treba to da razume. Mi verujemo i u ovu generaciju da će doći i vreme za nju, ali ponavljam Zvezda nikada nije zanemarila svoju decu - zaključio je Đorđević.


Dan Evrope — Vikipedija, slobodna enciklopedija\nDan Evrope 2006. godine predsedavajuća Austrija obeležava akcijama posvećenim piscima i kafedžijskoj kulturi u Evropi ("Slatka Evropo"). U kafićima širom Evrope se može probati poslastice iz svih zemalja članica. Zaduženi pisci su u tim lokalima prisutni da zabeleže priče građana Evropske unije. Sve te priče izaći će kao publikacija u knjizi na svim zvaničnim jezicima Evropske unije.\nDan Evrope na Vikimedijinoj ostavi.\nDan Evrope 2006 - zvanični sajt\nPreuzeto iz „https://sr.wikipedia.org/w/index.php?title=Дан_Европе&oldid=20779858”\nOva stranica je poslednji put uređena na datum 28. avgust 2018. u 19:48 č.


Protest novinara u Beogradu\nProtest "Novinari ne kleče/Predsedniče vlade, ko je ministar odbrane" održan je ispred zgrade Vlade Srbije u Beogradu i u još nekoliko gradova Srbije.\n“Pohvale koje premijer upućuje Bratislavu Gašiću i najave njegovog skorog povratka u političku život možemo da shvatimo samo kao odobravanje Gašićevog prostačkog postupka. Zahtevamo da u svetlu najnovijih događaja ministar unutrašnjih poslova Nebojša Stefanović javno kaže odakle mu informacija o tome s kim se sastaje i o čemu razgovara predsednik NUNS-a Vukašin Obradović. Na osnovu Stefanovićevih izjava može se osnovano sumnjati da je Obradović prisluškivan i praćen. Pozivamo ministra Stefanovića da tu sumnju odagna i uveri nas da svoj posao možemo da radimo bezbedno i slobodno”, deo je proglasa koji je pročitala novinarka Antonela Riha.\nNUNS će podneti prijavu protiv ministra policije Nebojše Stefanovića kako bi se utvrdilo da li je njihov predsednik Vukašin Obradović prisluškivan i praćen, saopšteno je na pres konferenciji nakon sastanka Izvršnog odbora Udruženja.\n„Ovakva izjava ministra Stefanovića izazvala je veliko uznemirenje kod mene i podnosioca prijave jer se logično postavilo pitanje odakle ministru ove informacije,kako on zna za moje kontakte sa podnosiocem prijave i šta ja planiram, pošto je jasno na koje je udruženje mislio. Zbog svega izrečenog, podneću prijavu protiv Nebojše Stefanovića i tražiću da nadležni organi utvrde kako je došao do saznanja koje je izneo u Dnevniku, i takođe da utvrde da li sam u ovom periodu bio praćen i prisluškivan i po kom osnovu“, kaže predsednik NUNS-a Vukašin Obradović, o čemu opširnije možete pročitati OVDE\n“Svima nama je već muka da novinarstvo ne izaziva nikakve posledice. Vi možete da napravite veliki istraživački tekst, da otkrijete najveće zloupotrebe i mahinacije, da donesete dokaze, da podnesete tužbe, krivične prijave i sve traje jedan dan i nikom ništa”, rekla nam je Lila Radonjić tokom protesta.\nIstovremeno je Nezavisno udruženje novinara Srbije saopštilo da će podneti prijavu protiv ministra policije Nebojše Stefanovića kako bi se utvrdilo da li je njihov predsednik Vukašin Obradović prisluškivan i praćen.\n"Nosioci javnih funkcija i političari mogu i moraju biti smenjeni kad naprave grešku. Nesmenjivi su jedino građani. Zato večeras još jednom tražimo od premijera Srbije da ispuni obećanje dato građanima da će ministar odbrane biti smenjen", rekla je pred oko dvesta okupljenih građana na protestu u Nišu novinarka dnevnog lista "Danas" Zorica Miladinović.\nIako to za mnoge nije bilo iznenađenje jer je vlasnik dve televizije porodica ministra odbrane Bratislava Gašića, dok je preostale dve Savet za borbu protiv korupcije označio kao "bliske vlastima", na skupu su prozvani novinari tih medija.\n"U ljudskom smislu ja razumem novinare koji se plaše. Ja razumem novinare koji se boje da će izgubiti oni i njihove porodice egzistenciju. Ja razumem da moraju da slušaju i da kleče. Ali ne razumem zašto se onda nazivaju novinarima? Onda su oni administrativni beležnici", kaže jedan od lidera uticajnog gradskog Udruženja predsednik skupština stanara Đokica Jovanović.\n"Čitam ovaj natpis ovde koji kaže 'Niš ne kleči'. Ja ću biti malo ciničan. Većinski Niš, tačno je, ne kleči. Većinski Niš puzi. I ovo je po prvi put da jedna profesija pokazuje da još uvek ima kičmu", rekao je Jovanović.\n“Žao mi je što večeras nije prisutno više novinara na skupu, ali to je pokazatelj realne slike naše profesije u ovom gradu. Oni koji nisu došli su na neki način izdali svoju profesiju. Novinari treba da rade na sebi, da se otrgnu iz kandži politike i biznisa i da pošteno zarađuju svoju platu. Sigurno je da su novinari u manjim mestima u znatno težem položaju nego u većim gradovima, jer su izloženiji pritisku lokalnih moćnika”, rekao je Slezović.\nSubotica, foto: Vesela Laloš\n"Pozivamo vlasnike, menadžere i urednike medija da se odupru pritiscima i uticajima, da od njih zaštite svoje zaposlene i da im omoguće minimium egzistencije i poštovanje zakonom predviđenih radnih prava. Pozivamo sve kolege da nas se pridruže, kako na protestnim skupovima, tako i nepristajanjem na kršenje profesionalnih standarda i etičkih normi u sakodnevnom radu" - čulo se sa protestnog skupa.\n"Osuđujem bahate poteze političara. Mislim da treba da treba da se suprotstavimo i ovakvim protestom, ali, pre svega, da svako od nas na svom radnom mestu da podigne glavu i kaže: mi smo ti koji ne klečimo. Možda smo zakasnili, a možda i nismo", kaže novinarka B92 Zorica Savić.\n"Radi se o tome da je društvena klima u društvu takva da propagira prostakluk, kič, šund, tabloidne medije i Gašićeva izjava je samo posledica jedne takve klime. Niko nam ne može vratiti dostojanstvo osim nas samih i moramo da protestujemo mnogo više. Mislim i da kasnimo sa protestima. Trebalo je da protestujemo kada je ukinuta emisija ’Utisak nedelje’, kada je Danica Vučenić otišla sa RTV, kada je neko suspendovao emisiju Zorana Kesića i poslao ga na prinudni tromesečni godišnji odmor. Ali, dobro, neka ovo bude početak", poručila je Vesna Bjelić.\nPodrška Čačana protestu novinara\nPrvi protest "Novinari ne kleče/Smena Gašića" održan je u Beogradu 7. decembra, nekoliko dana nakon uvrede Gašića, a drugi "Novinari ne kleče/Predsedniče Vlade, održite obećanje", 21. decembra u 10 gradova Srbije.


Nov pokušaj primarne selekcije otpada u Užicu – Poslovni portal o upravljanju otpadom i reciklaži\nBy Reciklaza.biz februar 21, 2020 februar 21, 2020\nKako pišu Novosti, Užičani su, svojevremeno, imali jedan neuspeli pokušaj uspostavljanja sistema primarne selekcije otpada, a sada im se pruža prilika za „popravni ispit“ jer su JKP „Duboko“ i JKP „Bioktoš“ započeli raspodelu kanti za razvrstavanje već na prvom koraku – u domaćinstvima. Potom je predviđen transport na regionalnu deponiju koja je najsavremenija u Srbiji…\n– Primarnom selekcijom će isprva biti obuhvaćeno 2.500 domaćinstava, u različitim delovima grada, a u okviru drugog prjekta će taj broj biti više nego udvostručen – kaže direktor JKP „Duboko“ Miomir Milovanović. – Svi besplatno dobijaju dve kante: od 240 litara za suve materije, poput ambalažnog kartona, na primer, te od 120 litara za takozvani mokri otpad. Pored kamiona za odvoženje „suve frakcije“, kupili smo i 30 kontejnera za odlaganje stakla.\nU projekat nazvan „Predgrađa recikliraju“ – vredan ukupno 710.000 evra – pored Užica je uključena i Tuzla u BiH, pa se pomenuta sredstva ravnomerno raspodeljuju.\nDrugi projekat čija se primena očekuje procenjen je na oko 500.000 evra, a biće realizovan samo u Srbiji, posredstvom nadležnih ministarstava. Novac stiže iz pristupnih fondova i predstoji objedinjena javna nabavka.\n– Istovremeno sa podelom kanti, studenti i srednjoškolci će odlaziti na teren i na kućnom pragu obučavati sugrađane – zaključuje Milovanović.\nEko Unija SN planira gradnju livnice i postrojenja za preradu komunalnog otpada u sintetički gas\nNovi izveštaji u oblasti upravljanja otpadom\nAgencija za zaštitu životne sredine je pripremila nove izveštaje o upravljanju ambalažom i ambalažnim otpadom, plastičnim kesama i proizvodima koji...


IslamBosna » Turska bi mogla graditi južnu dionicu autoceste kroz BiH\nTurska bi mogla graditi južnu dionicu autoceste kroz BiH\nekonomijabih, obnovabih, turska\nSARAJEVO – Ministar prometa i komunikacija Bosne i Hercegovine Damir Hadžić, koji boravi u zvaničnoj posjeti Republici Turskoj, kazao je za agenciju Anadolija da postoji mogućnost da Turska dobije koncesiju za izgradnju južne trase autoceste na koridoru 5-C kroz BiH.\nHadžić je u intervjuu za ovu agenciju kazao da je održao nekoliko sastanaka s turskim kompanijama u vezi s izgradnjom južne trase autoceste na ovom panevropskom koridoru koji prolazi i kroz BiH.\nPotvrdio je da postoji mogućnost da Turska dobije poseban model saradnje s Bosnom i Hercegovinom na ovom projektu.\nHadžić je naglasio da južna trasa autoceste na koridoru 5-C povezuje Sarajevo s Jadranskim morem i da BiH trenutno nema srestava da finansira ovaj projekt, ali da se razmatra mogućnost saradnje s međunarodnim finansijskim institucijama.\nNaglašavajući stratešku važnost ovog projekta, ministar Hadžić je rekao da izgradnja ovog dijela autoceste košta oko dvije milijarde eura.\nIstakao je da ekonomska saradnja dviju zemalja dobija nove dimenzije i da bi ovaj projekt mogao biti potpisan na način “izgradi, upravljaj i vrati”.\nIstičući da bi ovaj model saradnje trajao 20 do 30 godina, Hadžić je rekao da se o detaljima samog ugovora mora još dogovarati.


Forum sudija Srbije pokrenuo je Inicijativu za izmenu Sudskog poslovnika u pogledu načina formiranja veća novoizabranim sudijama. Inicijativu smo uputili Ministarstvu pravde i Vrhovnom kasacionom sudu Srbije.\nU proteklih godinu dana anketirali smo novoizabrane sudije po pitanju načina formiranja veća, odnosno dodele predmeta u rad. Razlog za sprovođenje ankete je posledica što je uočeno da međusudovima postoji različita praksa po ovom pitanju. Neujednačeno postupanje prilikom formiranja veća dovodi sudije u neravnopravan položaj. Ukoliko sudije imaju različitu strikturu predneta, njihov rad neće ni moći da bude adekvatno vrednovan.\nRazlog za neujednačeno postupanje nalazimo različitom tumačenju odredaba Sudskog poslovnika kao i Jedinstvenog programa rešavanja starih predmeta. Smatramo da je neophodno da se Sudskim poslovnikom konačno, na potpun i precizan način definiše način formiranja veća i raspodela predmeta, kako novoizabranim sudijama tako i onima koji menjaju materiju u kojoj postupaju.\nTekst naše inicijative možete preuzeti na sledećem linku.


Konačno na tržištu - Pivo koje ne izaziva mamurluk\nBilo je pitanje dana kada će neko, u širokom svetu pivarstva, napraviti i pustiti u prodaju pivo koje može da iskoreni najveću noćnu moru pivopija\nDevedesetih godina prošlog veka desio se veliki rast u broju malih pivara. Ovaj do tada neviđeni rast, „mikro“ pivara, isključivi je „krivac“ za postojanje današnje kraft scene. Veruje se da je ovo ekspanzija donela svašta novo u svet pivarstva. Poput novih stilova i modernijih načina proizvodnje piva. Verovatno ste primetili, u poslednje vreme, da najpopularnije pivo više izgledaju kao sok od narandže, a manje kao klasično pivo. Šta više, neka piva su osmišljena sa ciljem da zaustave mamurluk. I tu na scenu stupaju „lekovita“ piva.\nDakle, ne čudi nas što bi neko u širokom svetu pivarstva zamislio da napravi pivo koje može da iskoreni najveću noćnu moru pivopija, odnosno mamurluk.\nAlcine Chane, studentkinja nauke na Nacionalnom univerzitetu u Singapuru, osmislila je pivo protiv mamurluka kao deo svog završnog projekta. Pivo sadrži probiotičku kulturu „laktobacilus paracasei L26“, ova kultura je prirodno prisutna u našim crevima i poznata je po tome što pomaže pri varenju i pojačava imuni sistem.\nOvo pivo sadrži 3,5 % alkohola, mutno je i poseduje boju pomorandže, a radi se o nefiltriranom pivu. Pivo je takođe nepasterizovano što znači da probiotici ostaju živi sve do trenutka konzumacije. U jednoj flaši ovog piva nalazi se 4 milijarde aktivnih bakterija koje odmah nakon konzumacije pomažu našem organizmu. Što je 4 puta više od preporučene dnevne doze probiotika. Zaista se može reći da je ovo najzdravije i najnaprednije pivo na svetu.\nPrevious Article Šta znači oznaka „Bottle Conditioned“\nNext Article Da li su istinite priče o benefitu piva na naš organizam


Produženo radno vreme pošte 23301 Kikinda\nOd srede 1. decembra 2021. godine, pošta 23301 Kikinda u ulici Svetosavska 105, radiće sa produženim radnim vremenom tokom radnih dana. Od ponedeljka do petka umesto od 7 do 14 časova, pošta će raditi od 7 do 19 časova radnim danima, subotom i nedeljom ne radi.\nPošta pruža usluge prijema pošiljaka, novčanog poslovanja, menjačkih poslova, prodaju akcija i usluge transfera novca u zemlji i inostranstvu.\nProduženo radno vreme pošte 23301 Kikinda važi do 28. februara 2022. godine.\nPrestanak rada izdvojenog šaltera u TC Rajićeva\nIzdvojeni korporativni šalter pošte 11101 Beograd 1, u TC „Rajićeva”, Kneza Mihaila 54 u Beogradu, trajno prestaje sa radom 1. decembra 2021. godine.\nŠalter će u utorak 30. novembra raditi u redovnom radnom vremenu.\nRenovirana pošta 17540 Bosilegrad\nPošta 17540 Bosilegrad, u ulici Georgi Dimitrova 65, renovirana je i otvorena 20. novembra. Pored usluga prijema, isporuke i dostave pošiljaka, novčanog poslovanja, menjačkih poslova, prodaje akcija i transfera novca Western Union, građanima je sada 24 sata dostupan i bankomat.\nRadno vreme pošte je radnim danima od 8 do 14.30 časova, a subotom od 8 do 12.30 časova.\nU pošti 17540 Bosilegrad na posebnim šalterima poslovaće i Telekom Srbija, Banka Poštanska štedionica i kompanija Dunav osiguranje, a.d.o. Beograd.\nNovi izdvojeni šalter u Smederevskoj Palanci\nNovi izdvojeni šalter pošte 11420 Smederevska Palanka 1, na adresi Vuka Karadžića 25, u okviru poslovnog prostora namenjenog pružanju usluga građanima u SO Smederevska Palanka, počinje sa radom u četvrtak 18. novembra.\nIzdvojeni šalter obavlja usluge platnog prometa – uplate i isplate, prijem pismonosnih pošiljaka u unutrašnjem i međunarodnom poštanskom saobraćaju, prodaju vrednosnica i komisione robe.\nRadno vreme šaltera je od 8 do 15 časova radnim danima.\nNova pošta 11083 Beograd 144, na adresi Prve pruge 1 u Zemunu, počela je sa radom u ponedeljak 15. novembra. Pošta obavlja prijem, isporuku i dostavu pošiljaka, usluge novčanog poslovanja i menjačkih poslova.\nRadno vreme je od 8 do 19 časova radnim danima, a subotom od 8 do 15 časova.


Gojko Perović: Đukanović neumoran u pravljenju podela - Sputnjik Srbija\n19:15 24.01.2021 Preuzmite kraći link\nPerović je naglasio da je Srpska pravoslavna crkva, iako ima nacionalni predznak, crkva svih vernika, bez obzira na naciju.\nPerović je za agenciju MINA naglasio da crkvu ne zanimaju identitetske podele, jer je ona, kako je naveo, namenjena svim ljudima dobre volje, prenose podgoričke „Vijesti“.\n„Ali ovakvi anticrkveni tonovi sa kongresa jedne nominalno građanske i sekularne stranke zbunjuju ljude, svađaju braću i nanose društvenu štetu“, poručio je Perović.\nOn je ocenio da Đukanović nije razumeo građane države čiji je predsednik, kao što, kako je rekao, ne razume sopstvenu crnogorsku istoriju.\nPerović je naglasio da SPC ima jasan i nedvosmislen kontinuitet sa crkvom iz Kraljevine Crne Gore, „koja je bila i svetosavska i vidovdanska i koja je čuvala jasnu orijentaciju ka obnovi jedinstva s Pećkom patrijaršijom, koje se i desilo i koje su podržali svi njeni svestenici, vladike i monasi“.\nĐukanović je ranije danas optužio Srbiju da ugrožava suverenitet svojih suseda po istom receptu iz devedesetih, a Srpsku pravoslavnu crkvu nazvao je „najopakijim instrumentom velikosrpskog nacionalizma“, prenosi B 92.\nMilo Đukanović, Gojko Perović


Beta 18. novembra 2019. 17:35\nPolicija preti da će upotrebiti „bojevu municiju“ protiv „smrtonosnog oružja“ radikalnih demonstranata koji su na policajce bacali cigle i „molotovljeve koktele“.\nAmbasador Kine u Velikoj Britaniji podstakao je danas tu opciju rekavši da „Vlada Hong Konga čini sve što je moguće da povrati kontrolu nad situacijom, ..ali ako ona sasvim izmakne kontroli, centralna vlast sigurno neće mirno sedeti, imamo i odlučnost i moć da okončamo nemire“.\nPolicija je danas uhapsila desetine demonstranata kod kampusa, a neke i tukla. „Osim izlaska i predaje, ne vidim drugu opciju za njih“, rekao je nekoliko sati pre današnjeg spektakularnog bekstva demonstranata Šek Hau-jip, policijski komandant.\nPolicija je stanje u kampusu nazvala „neredom“ što je naziv krivičnog dela kažnjivog s 10 godina zatvora.\nProtest se prošlog ponedeljka proširio Hong Kongom po novoj strategiji pod nazivom „Cvetajte svuda“ koja se sastoji od mnoštva blokada, sukoba, vandalizma – kako bi se do maksimuma razvukle snage policije.\nGrupama demonstranata koji su na nju bacali cigle i „molotovljeve koktele“, policija je odgovorila suzavcem, gumenim mecima i vodenim topovima.\nJedna 19-godišnja devojka koja krije ime, za AFP je govorila o očajanju demonstranata opkoljenih u kampusu: „Neki plaču, neki su gnevni (…) jer nema izlaza, jer više nije moguće napustiti kampus“, rekla je ona.\nUprkos svemu, demonstranti u Hongkongu nameravaju da nastave blokade kako bi „zadavili ekonomiju“ jednog od glavnih finansijskih centara planete, koji je već u recesiji.\nPredsednik Kine Si Djinping je prošle nedelje uputio svoje dosad najjasnije upozorenje, rekavši da sukob u Honkongu ugrožava „Princip jedna zemlja-dva sistema“ koji je omogućio da Velika Britanija 1997. godine Hongkong preda Kini.\nPortparol Ministra odbrane Kine, Vu Ćian rekao je danas da je „okončanje nasilja i vraćanje reda najhitniji zadatak u Hong Kongu“.\nŽuto nebo nad Pekingom zbog peska sa severa zemlje\nPobjeda tumači poziv DF upućen važnim adresama


Triput Bog pomaže, 60 puta Sajam tehnike – Balkanekspresrb.rs\nOvaj sajamski jubilej obeležava se zajedno sa 160. godišnjicom rođenja Nikole Tesle, čoveka koji je, ne samo u tehničkom smislu, zauvek osvetlio ljudsku civilizaciju\nOd ponedeljka do petka, 16-20. maja 2016, na Beogradskom sajmu biće održan jubilarni, 60. Međunarodni sajam tehnike i tehničkih dostignuća, svedok i stvaralac istorije, elitna, najveća, nastarija, najpoznatija i najuglednija regionalna specijalizovana razvojno – tehnološka sajamska manifestacija, jedan od najdubljih temelja i najviših stubova sajamske industrije u ovom delu Evrope.\nOvaj sajamski jubilej obeležava se zajedno sa 160. godišnjicom rođenja Nikole Tesle, čoveka koji je, ne samo u tehničkom smislu, zauvek osvetlio ljudsku civilizaciju.\nPod sloganom “Jak puls”, na više od 15 hiljada kvadratnih metara zatvorenog i otvorenog izložbenog prostora, okupiće se više od 500 učesnika iz gotovo svih evropskih zemalja ali i sa drugih kontinenata. Gotovo polovinu čine direktni strani izlagači, među kojima i neki ključni promotori tehničko – tehnološkog razvoja današnjeg sveta. Biće predstavljeni dominantni tehničko-tehnološki trendovi, prvenstveno u sektoru industrijskih tehnologija, procesne tehnike, telekomunikacija, logistikе, elektroenergetike, elektronike, saobraćajа, brodogradnjе, klimatizacijе, grejanjа i hlađenjа, materijalа, opremе za profesionalne i naučne svrhe…, a koncepcijski akcenat je na inovativnosti, inovacijama i novim tehnologijama, na “fabrikama budućnosti” i industrijskoj automatizaciji, elektroenergetici i energetskoj infrastrukturi…\nIzalagači su najavili više od 100 inovacija, noviteta, premijera ili ekskluziviteta – od onih u oblasti “klasičnih” CNC, obradnih, laserskih ili senzorskih tehnologija, preko softverskih ili upravljačkih alata, pa do inovativnih rešenja i patenata upotrebljivih u svakodnevnom životu, pre svega u oblasti komunikacija.\nSajam će obogatiti brojne nacionalne i grupne izložbe – Austrije, Češke Republike, Slovenije, Hrvatske, Republike Srpske, regionalnih privrednih komora Valjeva i Požarevca i drugih, biće nastavljen prošlogodišnji izuzetno uspešan italijansko – srpski poslovno – stručni skup, ove godine posvećen unapređenju ekonomske saradnje Srbije i Italije u domenu razvoja i primene novih proizvodnih tehnologija, sa posebnim fokusom na preduzetništvo u oblasti prerađivačke industrije. Ministarstvo prosvete, nauke i tehnološkog razvoja predstaviće naučno-istraživačke organizacije u Srbiji, koje će prezentovati svoje istraživačke projekte u prethodnom petogodišnjem periodu, ali i konkurisati za novi projektni ciklus istraživanja.\nInženjerska komora Srbije organizovaće set licenciranih seminara za inženjere, а Udruženje studenata tehnike Evrope (BEST Beograd), kojе је ove godine domaćin evropskog finala najvećeg inženjerskog takmičenja studenata u Evropi (EBEC), “Face the Future” tribinu na temu “pametnih gradova”.\nSpecijalizovana izložba Trans-Balkan (logistika i transport) demonstriraće značaj transporta i logistike za privredni razvoj Republike Srbije, a povodom i u čast jubileja Sajma tehnike i godišnjice rođenja Nikole Tesle, posetiocima će na raspolaganju biti uzložbe “Istorija robotike”, “Teslin transformator”, “160 godina industrije u Srbiji”, te projakat “Mladi talenti na putu naših slavnih naučnika i pronalazača” Saveza pronalazača Srbije itd.\nSajam tehnike i tehničkih dostignuća biće otvoren svakog dana od 10 do 18 časova, pojedinačne ulaznice koštaće 300 dinara, grupne 200, za đake i studente stručnih tehničkih škola 100 dinara, a za parkiranje putničkih automobila plaćaće se 100 dinara po satu.♦\nU dve akcije otkriveno 34 migranta bez dokumenata


Tinder testira video komunikaciju, kao sledeći korak u poslovanju tokom pandemije – Startit\nTinder testira video komunikaciju, kao sledeći korak u poslovanju tokom pandemije\nU prvoj fazi najavljena opcija biće testirana u SAD-u, Brazilu, Australiji, Španiji, Italiji, Francuskoj i drugim zemljama širom sveta.\nOd juče je poznato da će Tinder preduzeti već najavljivani korak i uvesti mogućnost video komunikacije na svojoj platformi, piše TechCrunch. Kako je nagovešteno prilikom objavljivanja izveštaja o poslovanju u prvom kvartalu 2020, opcija video ćaskanja dolazi u periodu pandemije, kada je povećana potreba korisnika za virtuelnom komunikacijom.\nU ovom trenutku samo pojedini korisnici imaće mogućnost da komuniciraju putem videa ‒ u prvoj fazi obuhvaćeno je više američkih država, Brazil, Australija, Španija, Čile, Peru, Tajland i druge zemlje.\nPodsetimo se da je u nedavnom izveštaju Sensor Towera za prvu polovinu 2020. godine zabeleženo da se na globalnom nivou tokom pandemije najviše trošilo na Tinder. Jedan od ključnih razloga, koji je ujedno i podsticaj da se uvede video ćaskanje, bila je opcija „Pasoš”, koja je postala besplatna u doba karantina. Ukoliko koriste „Pasoš”, korisnici mogu da potraže partnere i druge zanimljive korisnike na virtuelnim lokacijama širom sveta, a da ujedno odgovaraju njihovim preferencijama i zahtevima.\nKako je ovaj dodatak više korišćen za vreme karantina, Tinder je primetio sve veću naklonjenost svojih korisnika da platformu koriste kao društvenu mrežu, te je video komunikacija u ovom trenutku adekvatan korak za uspešan nastavak poslovanja. Umesto da se posle upoznavanje „presele” na druga virtuelna mesta gde mogu da se sretnu „oči u oči”, uz novu opciju sve je na istom mestu.\nIpak, postavlja se pitanje kakav će sadržaj korisnici početi da dele kada opcija postane popularna. Uzmimo u obzir da je suština aplikacije pronalaženje partnera za dating. Dobra strana je da u ovom trenutku oba korisnika moraju da pristanu i potvrde da žele da se sretnu lice u lice jedno sa drugim, a kada se poziv završi korisnici mogu da ocene uslugu i da se izjasne da li bi je ponovo koristili, kao i da li žele ponovo da sretnu istu osobu.